Leoprime in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Leoprime ar byavahar, ppali, parshwakriya, upkaar, kriya-pratikriya aaru satarkatabani\nLeoprime की जानकारी\nLeoprime ৰ লাভ আৰু ব্যৱহাৰসমূহ- Leoprime Benefits & Uses in Assamese- Leoprime ar laabh aaru byavaharsamuh\nLeoprime ৰ পালি আৰু সেয়া কেনেদৰে ল'ব- Leoprime Dosage & How to Take in Assamese - Leoprime ar paali aaru xeya kenedore lobo\nLeoprime ৰ পাৰ্শ্চক্ৰিয়াসমূহ- Leoprime Side Effects in Assamese- Leoprime ar parshwakriyasamuh\nLeoprime সংক্ৰান্ত সতৰ্কতাবাণীসমূহ- Leoprime Related Warnings in Assamese- Leoprime xonkranta xatarkatabanisamuh\nঅইন দৰৱৰ সৈতে Leoprimeৰ গুৰুতৰ ক্ৰিয়া-প্ৰতিক্ৰিয়া- Severe Interaction of Leoprime with Other Drugs in Assamese- Oinor xoite Leoprime ar gurutor kriya-pratikriya\nLeoprime মতভেদসমূহ- Leoprime Contraindications in Assamese- Leoprime nishedhsamuh\nLeoprime ৰ বিষয়ে সততে সোধা প্ৰশ্নসমূহ- Frequently asked Questions about Leoprime in Assamese- Leoprime ar bikhoye satate xodha prashnasamuh\nখাদ্য আৰু মদৰ সৈতে Leoprime ক্ৰিয়া-প্ৰতিক্ৰিয়া- Leoprime Interactions with Food and Alcohol in Assamese- khadya aaru modor xoite Leoprime kriya-pratikriya\nLeoprime ৰ লাভ আৰু ব্যৱহাৰসমূহ - Leoprime Benefits & Uses in Assamese - Leoprime ar laabh aaru byavaharsamuh\nLeoprime তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLeoprime ৰ পালি আৰু সেয়া কেনেদৰে ল'ব - Leoprime Dosage & How to Take in Assamese - Leoprime ar paali aaru xeya kenedore lobo\nLeoprime-ৰ উপাদানসমূহ - Leoprime Active Ingredients in Assamese - Leoprime-ar upadaansamuh\nLeoprime ৰ পাৰ্শ্চক্ৰিয়াসমূহ - Leoprime Side Effects in Assamese - Leoprime ar parshwakriyasamuh\nগৱেষণাৰ ভিত্তিত, Leoprime ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLeoprime সংক্ৰান্ত সতৰ্কতাবাণীসমূহ - Leoprime Related Warnings in Assamese - Leoprime xonkranta xatarkatabanisamuh\nLeoprime-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Leoprimeৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nLeoprime-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLeoprime এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Leoprime কি প্ৰভাৱ দেখা গৈছে?\nবৃক্ক ৰ বাবে Leoprime সম্পূৰ্ণৰূপে সুৰক্ষিত।\nযকৃতত Leoprime কি প্ৰভাৱ দেখা গৈছে?\nকলিজা ৰ বাবে Leoprime কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Leoprime ৰ কি প্ৰভাৱ দেখা গৈছে?\nLeoprimeৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Leoprimeৰ গুৰুতৰ ক্ৰিয়া-প্ৰতিক্ৰিয়া - Severe Interaction of Leoprime with Other Drugs in Assamese - Oinor xoite Leoprime ar gurutor kriya-pratikriya\nLeoprime তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLeoprime মতভেদসমূহ - Leoprime Contraindications in Assamese - Leoprime nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Leoprime লোৱা অনুচিত যাতে -\nLeoprime ৰ বিষয়ে সততে সোধা প্ৰশ্নসমূহ - Frequently asked Questions about Leoprime in Assamese - Leoprime ar bikhoye satate xodha prashnasamuh\nএই Leoprime-এ অভ্য়াস বা নিচাৰ সৃষ্টি কৰে নেকি?\nনহয়, আপনি Leoprimeৰ প্ৰতি আসক্ত নহয়।\nনহয়, Leoprime লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Leoprime লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Leoprimeৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Leoprime ক্ৰিয়া-প্ৰতিক্ৰিয়া - Leoprime Interactions with Food and Alcohol in Assamese - khadya aaru modor xoite Leoprime kriya-pratikriya\nখাদ্য আৰু Leoprimeৰ ক্ৰিয়া-প্ৰতিক্ৰিয়া\nখাদ্যৰ সৈতে Leoprime লোৱাট নিৰাপদ।\nমদ আৰু Leoprimeৰ মাজৰ প্ৰতিক্ৰিয়া\nLeoprimeৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nLeoprime ৰ অনুকল্প - Substitutes for Leoprime in Assamese\nLeoprime ৰ মূল্য আৰু পেকৰ চাইজ - Leoprime Price and Pack Size in Assamese - Leoprime ar mulya aaru pakor size\nআপুনি বা আপোনাৰ পৰিয়ালৰ কোনোবাই Leoprime লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Leoprime ব্যৱহাৰ কৰিছিল নেকি?\nআপুনি কিমান পৰিমাণে Leoprime সেৱন কৰিছিল?\nআপুনি Leoprime ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Leoprime সেৱন কৰে?


ধুমুহা-বৰষুণতো কৰ্তব্য পালন কৰা জোৱান মিঠুন দাসক সম্বৰ্ধনা আৰক্ষী আয়ুক্ত দীপক কুমাৰৰ\nঅতি ব্যস্ত ট্ৰেফিক পইণ্টটোত আচ্ছাদনযুক্ত প'ডিয়াম দিব নোৱৰাটো আৰক্ষীৰ ব্যৰ্থতা নহয়নে?\nগুৱাহাটী , April 2, 2019 6:40 pm\nধুমুহা-বৰষুণ সত্ত্বেও উন্মুক্ত প’ডিয়ামত থিয় হৈ অবিচলভাৱে কৰ্তব্য পালন কৰি সকলোৰে দৃষ্টি কঢ়া যান-বাহন আৰক্ষীৰ জোৱান মিঠুন দাসক আজি সম্বৰ্ধনা জনায় গুৱাহাটীৰ আৰক্ষী আয়ুক্ত দীপক কুমাৰে। বিষয়াজনে নিজৰ কাৰ্য্যালয়তে এখন মানপত্ৰ আৰু গামোচাৰে সম্বৰ্ধনা জনায় মিঠুন দাসক।\nসম্বৰ্ধনা গ্ৰহণ কৰি যান-বাহন আৰক্ষীৰ জোৱানজনে কয় যে দুপৰীয়া সময়খিনিত বশিষ্ট চাৰি আলিত যান-বাহনৰ যথেষ্ট ভিৰ থাকে আৰু দুৰ্ঘটনা হ’ব পাৰে বুলিয়ে প্ৰতিকূল পৰিস্থিতি সত্ত্বেও তেওঁ দায়িত্বৰ পৰা আঁতৰাৰ কথা নাভাবিল।\nউল্লেখযোগ্য যে ৩১ মাৰ্চত দুপৰীয়াৰ সময়ত ধুমুহা-বৰষুণৰ মাজতো জোৱানজনে বশিষ্ঠ চাৰি আলিৰ উন্মুক্ত (ওপৰত কোনো আচ্ছাদন নথকা) প’ডিয়ামত থিয় হৈ দায়িত্ব পালন কৰি গৈছিল। বিৰল দায়িত্ববোধ দাঙি ধৰা জোৱানজনৰ কৰ্তব্য পালনৰ এই দৃশ্য বন্দী হোৱা ভিডিঅ’ এটা ছ’চিয়েল মিডিয়া আৰু অন্যান্য সংবাদ মাধ্যমত প্ৰচাৰ হোৱাৰ পিছত তেওঁক প্ৰশংসাৰে ওপচাই পেলায় সৰ্বস্তৰৰ নাগৰিকে।\nইপিনে জোৱানজনক নিজৰ এটা টুইট যোগে প্ৰশংসা কৰিছিল আৰক্ষী সঞ্চালক প্ৰধান কুল শইকীয়ায়ো। অসম আৰক্ষীয়েও বিভাগটোৰ টুইটাৰ হেণ্ডেলত জোৱানজনলৈ চেল্যুট দিয়ে এইদৰে “We salute AB Constable Mithun Das (Basistha PS)”.\nকিন্তু জোৱানজনৰ বিৰল পৰ্য্যায়ৰ দায়িত্ববোধ প্ৰকাশ পোৱাৰ বিপৰীতে একেটা ঘটনাই আৰক্ষী বিভাগটোৰ অকৰ্মণ্যতাৰ স্বৰূপো উদঙাই দিয়ে। বশিষ্ট চাৰি আলিৰ দৰে এটা অতি ব্যস্ত স্থানত ট্ৰেফিক পইণ্টৰ আচ্ছাদনবিহীন প’ডিয়াম বিভাগটোৰ দায়িত্বহীনতাৰ এটা উদাহৰণ বুলিব পাৰি।\nজোৱানজনে কঠিন পৰিস্থিতিতো নিজৰ কৰ্তব্যৰ পৰা বিচ্যুত নহ’লেও তেওঁক এই পৰিস্থিতিটোত পেলোৱা বিভাগটো ক’ৰবাত নিশ্চয় বিচ্যুত হৈছে। সাহিত্যক, গল্পকাৰ আৰক্ষী সঞ্চালক প্ৰধান কুল শইকীয়াৰ দৃষ্টিয়ে বিভাগটোৰ এইবোৰ দৃষ্টিকটু দিশ স্পৰ্শ কৰাটো বাঞ্ছনীয় নহয়নে?


বিদ্যা ভাৰতী - অসমীয়া ৱিকিপিডিয়া\nবিদ্যা ভাৰতী (ইংৰাজী: Vidya Bharati; সম্পূৰ্ণ নাম: বিদ্যা ভাৰতী অখিল ভাৰতীয় শিক্ষা সংস্থান) হৈছে সমগ্ৰ ভাৰতত ব্যক্তিগত খণ্ডৰ বিদ্যালয়ৰ জৰিয়তে শিক্ষাৰ প্ৰসাৰ ঘটোৱা এটা বেচৰকাৰী শৈক্ষিক অনুষ্ঠান। ই ৰাষ্ট্ৰীয় স্বয়ংসেৱক সংঘ (RSS)-ৰ এক ভগ্নী অনুষ্ঠান। ইয়াৰ পঞ্জীকৃত প্ৰধান কাৰ্যালয় লক্ষ্ণৌত, দিল্লীত এটা কাৰ্যকৰী কাৰ্যালয় আৰু কুৰুক্ষেত্ৰত এটা শাখা-কাৰ্যালয় আছে।\n2 সংগঠন হিচাপে\n3 আদৰ্শ আৰু উদ্দেশ্য\n4 সাংস্কৃতিক শিক্ষা\n5 আনুষ্ঠানিক সংগঠন\n8 গ্ৰন্থ পঞ্জী\nনানাজী দেশমুখৰ নেতৃত্বত, ১৯৫২ চনত গোৰক্ষপুৰত আৰএছএছে প্ৰথম সৰস্বতী শিশু মন্দিৰ নামৰ বিদ্যালয় স্থাপন কৰিছিল। ইয়াৰ আগত আৰএছএছৰ প্ৰধান এম. এছ. গোৱালকাৰৰ উদ্যোগত ১৯৪৬ চনত কুৰুক্ষেত্ৰত এখন গীতা বিদ্যালয় প্ৰতিষ্ঠা কৰা হৈছিল। ১৯৪৮ চনত আৰএছএছক নিষিদ্ধ কৰাৰ বাবে গীতা বিদ্যালয়ৰ আদৰ্শৰ বিদ্যালয়ে প্ৰচাৰ লাভ কৰিবলৈ সক্ষম নহয়। যিকিনহওক সৰস্বতী শিশু মন্দিৰৰ আদৰ্শৰ বিদ্যালয়ে অতি সোনকালে বিভিন্ন স্থানত প্ৰসাৰ লাভ কৰে।\nবিদ্যালয়ৰ সংখ্যা বঢ়াৰ লগে লগে, ৰাজ্যিক পৰ্যায়ৰ ক্ৰিয়াকলাপ সঞ্চালনাৰ বাবে শিশু শিক্ষা প্ৰবন্ধক সমিতিৰ স্থাপন কৰা হয়। দিল্লী, বিহাৰ, মধ্য প্ৰদেশ আৰু অন্ধ্ৰ প্ৰদেশতো একে ধৰণৰ বিদ্যালয় আৰু সমিতি স্থাপন কৰা হয়। ১৯৭৭-৭৮ চনত, সৰ্বভাৰতীয় পৰ্যায়ত, ৰাজ্যিক সমিতিবোৰৰ মাজত সমন্বয় ৰক্ষাৰ বাবে বিদ্যা ভাৰতীৰ স্থাপন কৰা হয়, প্ৰধান কাৰ্যালয় আছিল দিল্লীত। বিদ্যা ভাৰতীৰ এখন ৰাষ্ট্ৰীয় শৈক্ষিক সঞ্চালকালয় আছে যাৰ সদস্য সকল এনে শিক্ষাবিদ যি ৰাষ্ট্ৰীয় শিক্ষা-গৱেষণা আৰু প্ৰশিক্ষণ পৰিষদ (NCERT)-ৰ লগত জড়িত আৰু যাৰ আৰএছএছৰ লগত সম্পৰ্ক থকাতো বাধ্যতামূলক নহয়।\n১৯৯০ চনৰ ভিতৰত, বিদ্যাভাৰতীৰ অধীনত প্ৰায় ৫,০০০ বিদ্যালয় স্থাপন কৰা হয়, ২০০৩ চনত, এই সংখ্যা প্ৰায় ১৪,০০০ লৈ বৃদ্ধি পায়। শিক্ষাৰ্থীৰ সংখ্যা আছিল প্ৰায় ১.৭ নিযুত। ভাৰতত শিক্ষাৰ প্ৰয়োজনীয়তা আৰু ৰাজ্যিক শিক্যা ব্যৱস্থাৰ প্ৰতি জনসাধাৰণৰ বিষেদগাৰৰ বাবে এই উত্তৰণ হোৱা বুলিব পাৰি। সেইসময়ত যিবোৰ ৰাজ্যত ভাৰতীয় জনতা পাৰ্টী (BJP)-ৰ শাসন চলিছিল, শাসনাধিষ্ট চৰকাৰ, বা ১৯৯৯-২০০৪ চনলৈ শিক্ষা মন্ত্ৰী হিচাপে কাৰেযনিৰ্বাহ কৰা মুৰলী মনোহৰ যোশীও এই প্ৰসাৰৰ এটা কাৰণ আছিল।\n'শিশু বাটিকা', 'শিশু মন্দিৰ', 'বিদ্যা নিকেতন', 'সৰস্বতী বিদ্যলয়' আদি ভিন্ন নামেৰে জনাজাত সাধাৰণ বিদ্যালয়ৰ উপৰিও, বিদ্যা ভাৰতীয়ে সাংস্কৃতিক শিক্ষাৰ বাবে 'সংস্কাৰ কেন্দ্ৰ' (সাংস্কৃতিক বিদ্যালয়) আৰু এজনীয়া-শিক্ষকৰ বিদ্যালয় (একল বিদ্যালয়) স্থাপন কৰে। ই প্ৰায় ২৫০খন মধ্যৱৰ্তী মহাবিদ্যালয় আৰু প্ৰায় ২৫খন উচ্চ শিক্ষাৰ অনুষ্ঠান আৰু প্ৰশিক্ষণ মহাবিদ্যলয় পৰিচালনা কৰে। বিদ্যা ভাৰতীৰ বিদ্যালয় উত্তৰ পূৰ্বাঞ্চলৰ বহু পিছপৰা অঞ্চল আৰু আৰএছএছৰ বিশেষ প্ৰভাৱ নথকা কেৰালা আৰু তামিলনাডুৰ দৰে ৰাজ্যতো আছে।\nইয়াৰ প্ৰায় ৫০খন ৰাজ্যিক আৰু আঞ্চলিক সমিতি আছে, ভাৰতৰ এক সম্ভ্ৰান্ধ সংস্থাৰূপে পৰিগণিত হৈছে। এয়াৰ প্ৰসাৰ আৰু প্ৰচাৰৰ বাবে বিভিন্ন প্ৰকাৰে অৰ্থ সংগ্ৰহ কৰা হয়, বিশ্বব্যাপি প্ৰদৰ্শনি অনুষ্ঠিত কৰা হয়। লণ্ডনস্থিত এক অনুষ্ঠান আৱাজ (Awaaz)-ৰ মতে, গুজৰাটৰ সেৱা ইণ্টাৰনেচনেল আৰ্থকোৱেক ফাণ্ড (Sewa International earthquake fund)-ৰ এটা অংশ আৰএছএছৰ বিদ্যালয় স্থাপনাত খৰচ কৰা হৈছিল। জন সংঘ আৰু ভাজপা নেতাৰ অনুমোদিত ভূমিৰ দ্বাৰাও এই অনুষ্ঠানটো লাভাম্বিত হৈছে।\nসংগঠন হিচাপে[সম্পাদনা কৰক]\nবিদ্যা ভাৰতীয়ে ভাৰতত ব্যক্তিগত বিদ্যালয়ৰ এক বৃহৎ প্ৰণালী চলাই আছে। ২০০২ চনৰ মাৰ্চ মাহৰ তথ্য মতে, ইয়াৰ অধীনত প্ৰায় ১৭,৩৯৬খন বিদ্যালয়, ২.২ নিযুত শিক্ষাৰ্থী, ৯৩,০০০তকৈও অধিক শিক্ষক, ১৫খন শিক্ষক প্ৰশিক্ষণ মহাবিদ্যালয়, ১২খন ডিগ্ৰী ক'লেজ আৰু ৭খন ব্যৱসায়িক প্ৰশিক্ষণ অনুষ্ঠান আছে। বিদ্যা ভাৰতীৰ বিদ্যালয়বোৰ কেন্দ্ৰীয় মাধ্যমিক শিক্ষা বৰ্ড বা স্থানীয় বৰ্ডৰ দ্বাৰা পৰিচালিত হয়। মধ্য প্ৰদেশত ভাজপাৰ কাৰ্যকালত বিদ্যা ভাৰতীৰ শৈক্ষিক পৰিকল্পনা শিক্ষাৰ এক বৈকল্পিক আৰ্হি হিচাপে গ্ৰহণ কৰা হৈছিল।\nআদৰ্শ আৰু উদ্দেশ্য[সম্পাদনা কৰক]\nএই অনুষ্ঠানটোৰ মতে ভাৰতৰ এই বৃহৎ সংখ্যক জনতা শিক্ষাৰ পোহৰৰ পৰা এতিয়াও বঞ্চিত হৈ আছে আৰু সেইবাবে ই দেশৰ অনুন্নত অঞ্চল আৰু জনজাতিয় অঞ্চলত শিক্ষাৰ প্ৰসাৰৰ ওপৰত গুৰুত্ব আৰোপ কৰে। তেওঁলোকে অৰ্থনৈতিক স্বাৱলম্বিতা, সু-স্বাস্থ্য আৰু স্বচ্ছতাক অনুপ্ৰানিত কৰে। তেওঁলোকে বিশ্বাস কৰে যে শিক্ষা আৰু গৌৰৱান্বিত পৰম্পৰাসমূহৰ মাধ্যমেদিহে এটা শিশুৰ সৰ্বাংগীণ বিকাশ সম্ভৱপৰ।\nতেওঁলোকৰ মতে এটা শিশুৰ সৰ্বাংগীণ বিকাশৰ বাবে শাৰীৰিক, মানসিক, সাংস্কৃতিক, নৈতিক আৰু আধ্যাত্মিক বিকাশ হোৱা প্ৰয়োজন।\nসাংস্কৃতিক শিক্ষা[সম্পাদনা কৰক]\nনৈতিক শিক্ষা, নায়কসকলৰ কাহিনী, গীত, সাধুতা আৰু ব্যক্তিগত স্বচ্ছতা,\nশাৰীৰিক শিক্ষা, আৰু যোগ,\nছোৱালীবোৰক কণ্যা ভাৰতীৰ জৰিয়তে জীজাবাই আৰু লক্ষ্মীবাইৰ দৰে এগৰাকী সুগৃহিনী আৰু মাতৃ হ'ব পৰাকৈ বয়ন আৰু ৰন্ধনৰ শিক্ষা দিয়া হয়।\nপ্ৰাতঃসভাত, শিশুসকলক ধৰ্মীয় ভক্তি আৰু দেশপ্ৰেমমূলক পাৰ্থনা আৰু গীত গাবলৈ শিকোৱা হয়। হিন্দুত্বৰ আদৰ্শ বহন কৰিবলৈ হিন্দু উৎসৱসমূহতো প্ৰাতঃসভা আৰু মঞ্চৰ কাৰ্যক্ৰম অনুষ্ঠিত কৰা হয়। সৰ্ব ধৰ্ম সম ভাৱ এই বিদ্যালয় সমূহৰ মূল মন্ত্ৰ।[উদ্ধৃতিৰ প্ৰয়োজন] সকলো ধৰ্মৰ ছাত্ৰ-ছাত্ৰীয়ে ইয়াত শিক্ষা গ্ৰহণ কৰে। উল্লেখযোগ্য যে অসমৰ ২০১৬চনৰ উচ্চ মাধ্যমিক পৰীক্ষাত এই সংস্থাটোৰ দ্বাৰা পৰিচালিত শংকৰদেৱ শিশুনিকেতনৰ পৰা চৰফৰাজ হুছেইনে ৬০০ নং ভিতৰত ৫৯০ নং লাভ কৰি অসমৰ ভিতৰত প্ৰথম স্থান দখল কৰিছিল।[উদ্ধৃতিৰ প্ৰয়োজন]\nআনুষ্ঠানিক সংগঠন[সম্পাদনা কৰক]\nৰাজ্যৰ সামাজিক-ৰাজনৈতিক প্ৰেক্ষাপটৰ ওপৰত ভিত্তি কৰি প্ৰত্যেক ৰাজ্যতে বিভিন্ন নামৰ ৰাজ্যিক প্ৰৰ্যায়ৰ পৰিচালনা সমিতি আছে:\nদিল্লী: হিন্দু শিক্ষা সমিতি\nহাৰিয়ানা: হিন্দু শিক্ষা সমিতি\nপঞ্জাব: সৰ্ব হিতকাৰী শিক্ষা সমিতি\nবিহাৰ: বিদ্যা বিকাশ সমিতি\nঝাৰখণ্ড: বনাঞ্চল শিক্ষা সমিতি, বিদ্যা বিকাশ সমিতি, শিশু শিক্ষা বিকাশ সমিতি\nউৰিষ্যা: শিক্ষা বিকাশ সমিতি\nঅন্ধ্ৰপ্ৰদেশ: শ্ৰী সৰস্বতী বিদ্যা পীঠম\nতামিলনাডু: তামিল কল্ভি কাজগম, বিবেকানন্দ কেন্দ্ৰ আৰু অন্যান্য\nকেৰালা: ভাৰতীয় বিদ্যা নিকেতন\nঅসম: শিশু শিক্ষা সমিতি\nসৰস্বতী শিশু মন্দিৰ\nসৰস্বতী বিদ্যা মন্দিৰ\n↑ Bakaya 2004.\n↑ Nair 2009.\n↑ 3.0 3.1 Nair 2009, পৃষ্ঠা. 52.\n↑ 4.0 4.1 4.2 4.3 4.4 4.5 4.6 Ramakrishnan, Venkitesh (7–20 Nov 1998). "A spreading netowrk". Frontline. http://www.frontline.in/static/html/fl1523/15230100.htm। আহৰণ কৰা হৈছে: 2014-09-16.\n↑ Jaffrelot 2011, পৃষ্ঠা. 193.\n↑ 6.0 6.1 Sundar 2005, পৃষ্ঠা. 206.\n↑ Lall 2005, পৃষ্ঠা. 160.\n↑ 8.0 8.1 Lall 2005, পৃষ্ঠা. 164.\n↑ Nair 2009, পৃষ্ঠা. 51.\n↑ Sundar 2005, পৃষ্ঠা. 196.\n↑ Sundar 2005, পৃষ্ঠা. 208.\n↑ Malik 1994, পৃষ্ঠা. 157.\n↑ "Vidya Bhararti Akhil Bhartiya Shiksha Sansthan - Educational Belief". http://vidyabharti.net/edu_beliefs.php। আহৰণ কৰা হৈছে: 13 September 2014.\n↑ "Vidya Bhararti Akhil Bhartiya Shiksha Sansthan - Philosophy, Aim and Objectives". http://vidyabharti.net/philosphy_aim.php। আহৰণ কৰা হৈছে: 13 September 2014.\n↑ Sundar 2005, পৃষ্ঠা. 207.\n↑ Sundar 2005, পৃষ্ঠা. 209.\n↑ 17.0 17.1 "Sri Vidyaranya Avasa Vidyalayam". http://avasam-jammikunta.blogspot.co.uk/p/history.html। আহৰণ কৰা হৈছে: 2014-09-20.\n↑ "RSS wing steps in to fill govt school gap". The Telegraph. 30 Nov 2002. http://www.telegraphindia.com/1021130/asp/ranchi/story_1434897.asp। আহৰণ কৰা হৈছে: 2014-09-20.\n↑ "Saraswati Vidya Peetham Poorva Vidyarthi Parishath". http://www.svppvp.com/। আহৰণ কৰা হৈছে: 2014-09-20.\n↑ "Vyasa Vidya Niketan - Our parent body". http://www.vyasavidyanikethan.info/index.php?option=com_content&view=article&id=5&Itemid=8&lang=ml.\n↑ "শিশু শিক্ষা সমিতি". http://www.vbassam.org/.\nBakaya, Akshay (2004). "Lessons from Kurukshetra the RSS Education Project". In Anne Vaugier-Chatterjee. Education and Democracy in India. প্ৰকাশক New Delhi: Manohar. ISBN 8173046042.\nMalik, Yogendra (1994). Hindu Nationalists in India : The Rise of the Bharatiya Janata Party. প্ৰকাশক Boulder: Westview Press. ISBN 0-8133-8810-4.\nLall, Marie (2005). "Indian education policy under the NDA government". Coalition Politics and Hindu Nationalism. Routledge. ISBN 0-415-35981-3.\nKumar, Krishna (1998). "Hindu revivalism and education in north-central India". Fundamentalisms and Society: Reclaiming the Sciences, the Family, and Education. University of Chicago Press. ISBN 0226508811.\nNair, Padmaja (2009). Religious political parties and their welfare work: Relations between the RSS, the Bharatiya Janata Party and the Vidya Bharati Schools in India. University of Birmingham. ISBN 978-8187226635. http://epapers.bham.ac.uk/1570/1/Nair_PoliticalParties.pdf। আহৰণ কৰা হৈছে: 2014-09-15.\nSharma, R. (2002). Indian Education at the Crossroads. প্ৰকাশক Delhi: Shubhi Publications. ISBN 978-8187226635.\nShurmer-Smith, Pamela (2000). India : Globalization and Change. প্ৰকাশক London: Arnolds. ISBN 0-340-70579-5.\nSundar, Nandini (2005). "Teaching to Hate: RSS' Pedagogical Programme". In E. Ewing. Revolution and pedagogy interdisciplinary and transnational perspectives on educational foundations. প্ৰকাশক New York: Palgrave Macmillan. ISBN 978-1-4039-8013-7.\nSarkar, Tanika (1994). "Educating the children of the Hindu Rashtra: Notes on RSS schools". Comparative Studies of South Asia খণ্ড 14 (2).\n"Journal version of Kumar (1998)". Social Scientist খণ্ড 18 (10). 1990.\n"Journal version of Sundar (2005)". Economic and Political Weekly খণ্ড 39 (16). Apr 2004.\n"Preprint of Bakaya (2004)". academia.edu. 21 April 2009. https://www.academia.edu/7244589/RSS_Schools_The_Hindu_Nationalist_Agenda_in_Education। আহৰণ কৰা হৈছে: 2014-09-16.\n"Vidya Bharati web site". http://vidyabharti.net। আহৰণ কৰা হৈছে: 2014-09-23.\n"Vidya Bharati Sanskriti Siksha Sansthan (cultural education centre) web site". http://www.samskritisansthan.org/home.html। আহৰণ কৰা হৈছে: 2014-09-23.\n"https://as.wikipedia.org/w/index.php?title=বিদ্যা_ভাৰতী&oldid=254848"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ১৭:১৬ বজাত অন্তিম সংশোধন কৰা হৈছিল।


EVM কাণ্ড: পাথাৰকান্দিৰ বিজেপি প্ৰাৰ্থীৰ পত্নীৰ গাড়ীত কিয় বহিছিল প’লিং বিষয়া? নিৰ্বাচন আয়োগৰ স্পষ্টীকৰণ assam-assembly-election-2021-poll-panel-team-hitches-ride-on-bjp-candidates-car-sparks-violence-tvpartha– News18 assam\nEVM কাণ্ড: পাথাৰকান্দিৰ বিজেপি প্ৰাৰ্থীৰ পত্নীৰ গাড়ীত কিয় বহিছিল প’লিং বিষয়া? নিৰ্বাচন আয়োগৰ স্পষ্টীকৰণ\nএপ্ৰিলৰ ১ তাৰিখে অনুষ্ঠিত হোৱা দ্বিতীয় পৰ্যায়ৰ নিৰ্বাচনত ৰাতাবাৰী সমষ্টিত এক অপ্ৰীতিকৰ ঘটনা সংঘটিত হয় ।\nএপ্ৰিলৰ ১ তাৰিখে অনুষ্ঠিত হোৱা দ্বিতীয় পৰ্যায়ৰ নিৰ্বাচনত ৰাতাবাৰী সমষ্টিত এক অপ্ৰীতিকৰ ঘটনা সংঘটিত হয় । সমষ্টিটোৰ ইন্দিৰা এম ভি স্কুলৰ প’লিং ষ্টেচনৰ প’লিং বিষয়াই পাথাৰকান্দি সমষ্টিৰ বিজেপি প্ৰাৰ্থী কৃশেন্দু পালৰ গাড়ীত ইভিএম স্থানান্তৰ কৰাৰ ঘটনা স্থানীয় ৰাইজৰ তৎপৰতাত পোহৰলৈ আহে।\nসমগ্ৰ বিষয়টো কেন্দ্ৰীয় নিৰ্বাচন আয়োগক অৱগত কৰাত আয়োগে আজি এক প্ৰতিবেদন প্ৰকাশ কৰিছে । আয়োগৰ Under Secretary পৱন দেৱাৰে স্বাক্ষৰ কৰা প্ৰতিবেদন খনত এই কেইটা কথা সন্নিৱিষ্ট কৰা হৈছে –\n• ৰাতাবাৰী সমষ্টিৰ ইন্দিৰা এম ভি স্কুলৰ প’লিং পাৰ্টীয়ে এপ্ৰিলৰ ১ তাৰিখে এক অপ্ৰীতিকৰ ঘটনাৰ সন্মুখীন হয় ।\n• ভোটদান শেষ হোৱাৰ পিছত তেওঁলোকে ইভিএমকেইটা লৈ নিৰ্বাচন আয়োগে প্ৰদান কৰা গাড়ীত সংশ্লিষ্ট স্থানত জমা দিবলৈ যাত্ৰা আৰম্ভ কৰে।\n• বৰষুণ দি আছিল কাৰণে তেওঁলোকে বোকা ৰাস্তা আৰু ভীষণ যানজঁটৰ সন্মুখীন হয়।\n• বাটত তেওঁলোকৰ গাড়ী বেয়া হয় আৰু তেওঁলোকে গাড়ীৰ মালিক কোন এই কথা জানিব নিবিচাৰি আন এখন গাড়ীৰ ব্যৱস্থা কৰে ।\n• এই কথা তেওঁলোকে উৰ্ধ্বতম কৰ্তৃপক্ষক মোবাইল ফোন যোগে অৱগত কৰে।\n• তেওঁলোকে লোৱা গাড়ীখন পাথাৰকান্দি সমষ্টিৰ প্ৰাৰ্থী কৃশেন্দু পালৰ পত্নী মধুমিতা পালৰ নামত পঞ্জীয়ন হৈ আছিল।\n• বাটত একাংশ লোকে গাড়ীখন ঘেৰি ধৰে আৰু হিংসাত্মক কাৰ্যকলাপ কৰিবলৈ অগ্ৰসৰ হয়।\n• আৰক্ষী অধীক্ষক উপস্থিত হোৱাত পৰিস্থিতি নিয়ন্ত্ৰণলৈ আহে।\n• ইভিএম কেইটাৰ কোনো ক্ষতি হোৱা নাই কাৰণে সেই কেইটা ষ্ট্ৰং ৰোমলৈ প্ৰেৰণ কৰা হৈছে।\n• সেই কেন্দ্ৰত Repoll অনুষ্ঠিত কৰাৰ সিদ্ধান্ত গ্ৰহণ কৰিছে আয়োগে।\n• প’লিং বিষয়াৰ লগতে আন তিনিজন বিষয়াক নিলম্বন কৰা হৈছে ।\n• তদন্ত চলি আছে ।\nFirst published: April 02, 2021, 13:58 IST\nAssam Assembly Election 2021bjpelection commissionKrishendu PaulPatharkandi Constituency


কেন্দ্ৰীয় চৰকাৰৰ কৰ্মচাৰীলৈ সুখবৰ, শীঘ্ৰেই কৰ্মচাৰীয়ে লাভ কৰিব দুগুণ লাভ !– News18 Assam\n7th Pay Commission: কেন্দ্ৰীয় চৰকাৰৰ কৰ্মচাৰীৰ DA সন্দৰ্ভত ডাঙৰ খবৰ ! শীঘ্ৰেই কৰ্মচাৰীয়ে লাভ কৰিব পাৰে দুগুণ লাভ !\nUpdated:June 7, 2021, 3:06 PM IST\nকেন্দ্ৰীয় চৰকাৰৰ কৰ্মচাৰীসকলৰ (Central govt employee) বাবে ভাল খবৰ। অতি সোনকালেই লাখ লাখ কৰ্মচাৰীয়ে দুগুণ লাভালাভ লাভ কৰিব, অৰ্থাৎ DA বৃদ্ধি কৰাৰ লগতে মূল্যাঙ্কন কৰা হ'ব, যাৰ পিছত তেওঁলোকৰ দৰমহা আৰু বৃদ্ধি হ'ব।\nLast Updated: June 7, 2021, 3:06 PM IST\n7কেন্দ্ৰীয় চৰকাৰৰ কৰ্মচাৰীসকলৰ (Central govt employee) বাবে ভাল খবৰ। অতি সোনকালেই লাখ লাখ কৰ্মচাৰীয়ে দুগুণ লাভালাভ লাভ কৰিব, অৰ্থাৎ DA বৃদ্ধি কৰাৰ লগতে মূল্যাঙ্কন কৰা হ'ব, যাৰ পিছত তেওঁলোকৰ দৰমহা আৰু বৃদ্ধি হ'ব। পদোন্নতিও থাকিব। কৰ্মচাৰীসকলৰ মূল্যাঙ্কন উইণ্ডো খোলা হৈছে। মূল্যাঙ্কন উইণ্ডোসমূহ ৩০ জুনলৈকে খোলা থাকিব। ৩০ তাৰিখলৈ, সকলো কৰ্মচাৰীয়ে তেওঁলোকৰ স্ব-মূল্যায়ন প্ৰপত্ৰ পূৰণ কৰিব লাগিব আৰু সময়মতে দাখিল কৰিব লাগিব।\nবাৰ্ষিক প্ৰদৰ্শন মূল্যায়ন প্ৰতিবেদনৰ (APAR) অধীনত মূল্যাঙ্কন কৰা হ'ব। সকলো কেন্দ্ৰীয় কৰ্মচাৰী এই মূল্যাঙ্কন চক্ৰত জড়িত থাকিব। মূল্যাঙ্কন উইণ্ডো বৰ্তমান গ্ৰুপ এ, গ্ৰুপ বি, গ্ৰুপ চি কৰ্মচাৰীসকলৰ বাবে খোলা আছে।\nসমগ্ৰ দেশতে বিয়পি পৰা ক'ৰোনাৰ দ্বিতীয় ঢৌৰ প্ৰতি লক্ষ্য ৰাখি চৰকাৰে কয় যে কামটো ২০২১ চনৰ ৩১ ডিচেম্বৰৰ ভিতৰত সম্পূৰ্ণ কৰিব লাগে। তাৰ পিছত মূল্যাঙ্কন আগবঢ়োৱা নহ'ব। যোৱা বছৰৰ আৰম্ভণিতে, চৰকাৰে ২০১৯-২০ বৰ্ষৰ বাবে কেন্দ্ৰীয় কৰ্মচাৰীসকলৰ APARৰ তাৰিখ বৃদ্ধি কৰিছিল।\nSPARROW পৰ্টেলৰ জৰিয়তে কৰিব লগা কাম\nচৰকাৰে চিএছএছ, চিএছএছএছ আৰু চিএছচিএছ কেডাৰৰ গ্ৰুপ এ, বি আৰু চি বিষয়াসকলৰ মূল্যাঙ্কনৰ কাম আৰম্ভ কৰিছে। স্পেৰো পৰ্টেলৰ অধীনত ২০২০-২১ বৰ্ষৰ বাবে মূল্যাঙ্কন কৰিব লাগিব।\nDoPT.-ৰ মতে, কেন্দ্ৰীয় কৰ্মচাৰীসকলক অনলাইন প্ৰপত্ৰ প্ৰদান কৰা হৈছে। এতিয়া বৃদ্ধিৰ প্ৰক্ৰিয়া আৰম্ভ হৈছে। কৰ্মচাৰীসকলে ৩০ জুনৰ ভিতৰত তেওঁলোকৰ প্ৰপত্ৰ প্ৰতিবেদন বিষয়াৰ ওচৰত দাখিল কৰিব লাগিব। গোটেই প্ৰক্ৰিয়াটো ৩১ ডিচেম্বৰৰ ভিতৰত সম্পূৰ্ণ হ'ব।\nআপোনাক কওঁ যে কৰ্মচাৰীসকলৰ এতিয়া ১৭ শতাংশ হাৰত ডি.এ. পৰিশোধ কৰে, যি ১১ শতাংশৰ পৰা ২৮ শতাংশলৈ বৃদ্ধি হোৱাৰ সম্ভাৱনা আছে। ইয়াৰ ফলত তেওঁলোকৰ দৰমহা যথেষ্ট বৃদ্ধি হ'ব। আনহাতে, কৰ্মচাৰীসকলে দুবছৰৰ প্ৰত্যক্ষ ডিএৰ সুবিধা লাভ কৰিবলৈ গৈ আছে, কিয়নো ২০২০ চনৰ জানুৱাৰীত কেন্দ্ৰীয় কৰ্মচাৰীসকলৰ dearness allowance ৪ শতাংশ বৃদ্ধি পাইছিল, তাৰ পিছত ২০২০ চনৰ জুনমাহত ৩ শতাংশ বৃদ্ধি পাইছিল, এতিয়া ২০২১ চনৰ জানুৱাৰীত dearness allowance পুনৰ ৪ শতাংশ বৃদ্ধি পাইছে, অৰ্থাৎ মুঠ ২৮ শতাংশ।\nFirst published: June 7, 2021, 2:46 PM IST


অসম সাহিত্য সভাত সংকট! যোৰহাটৰ মুখ্য কাৰ্যালয়ত প্ৰতিবাদত বহিল সভাৰ কৰ্মচাৰীসকল assam-sahitya-sabha-employees-doing-protest-for-getting-salary-tvgautom-hb– News18 assam\nঅসম সাহিত্য সভাত সংকট! যোৰহাটৰ মুখ্য কাৰ্যালয়ত প্ৰতিবাদত বহিল সভাৰ কৰ্মচাৰীসকল\n" আমি অসম সাহিত্য সভাৰ সৈতে জড়িত হৈ থাকিবলৈ পাই গৌৰৱবোধ কৰো। কিন্তু যোৱা চাৰিমাহ ধৰি আমি দৰমহা লাভ নকৰাত ব্যাপক সমস্যাত পৰিছো। আমাৰ ঘৰ নচলা হৈছে। কাৰ্যালয়লৈ অহাযোৱা কৰিবলৈয়ো অসুবিধা হৈছে। "\nLast Updated : January 04, 2022, 15:16 IST\nঅসম সাহিত্য সভাত যেন আৰম্ভ হৈছে সংকট। অসম সাহিত্য সভাৰ যোৰহাটস্থিত মুখ্য কাৰ্যালয়ৰ সন্মুখত কাৰ্যালয়ৰ কৰ্মচাৰীসকল ধৰ্মঘটত বহিব লগা হৈছে। সমগ্ৰ অসমতে থকা অসম সাহিত্য সভাৰ কাৰ্যালয়সমূহৰ কৰ্মচাৰীসকলে সোমবাৰে কৰ্মবিৰতি পালন কৰি প্ৰতিবাদ সাব্যস্ত কৰে ।\nকিন্তু কিয় ধৰ্মঘট কৰিব লগা হৈছে অসম সাহিত্য সভাৰ কৰ্মচাৰীসকলে? ইয়াৰ কাৰণ হ'ল যে, বিগত চাৰিমাহ ধৰি দৰমহাৰ পৰা বঞ্চিত হৈ আছে কৰ্মচাৰীসকল। কিন্তু কৰ্মচাৰীসকলৰ এই সমস্যাৰ প্ৰতি কাণসাৰ নাই সভাপতিকে ধৰি অসম সাহিত্য সভাৰ উৰ্ধ্বতম কৰ্তৃপক্ষৰ। আৰু সেয়েহে সোমবাৰে যোৰহাটস্থিত অসম সাহিত্য সভাৰ মুখ্য কাৰ্যালয় চন্দ্ৰকান্ত সন্দিকৈ ভৱনত দেখিবলৈ পোৱা গ'ল এক অপ্ৰত্যাশিত দৃশ্য।\nএই সন্দৰ্ভত দুবাৰকৈ অসম সাহিত্য সভাৰ উৰ্ধ্বতম কৰ্তৃপক্ষক অৱগত কৰাৰ পিছতো বিষয়টোত কোনো গুৰুত্ব নিদিয়াৰ অভিযোগ তুলিছে কৰ্মচাৰীসকলে। অসম সাহিত্য সভাৰ সভাপতি , উপ সভাপতি , প্ৰধান সম্পাদকক অৱগত কৰি অহাৰ পিছতো এই সন্দৰ্ভত কোনো সুদুত্তৰ লাভ নকৰাত অৱশেষত ধৰ্মঘটৰ দৰে কাৰ্যসূচী লবলৈ বাধ্য হৈছে বুলি কৰ্মচাৰীসকলে জানিবলৈ দিছে। অসম সাহিত্য সভাৰ অসমত থকা সকলো কাৰ্যালয়তে এই প্ৰতিবাদী কাৰ্যসূচী ৰূপায়ণ কৰা হৈছে ।\nFirst published: January 04, 2022, 10:04 IST\nAsom Sahitya SabhaEmployees Protest


'বহী বনাই পাইছিল নে?' লেখাৰ আঁত ধৰি (মহান জে দত্ত) - সাহিত্য ডট অৰ্গ\nদিগন্ত ভট্টাচার্য্যই অকব-ৰ পাতত লিখিছে, “স্কুলত থাকোতে জানুৱাৰী মাহ আৰম্ভ হোৱাৰ লগে লগে দিস্তা কাগজৰ পৰা এখিলা এখিলা পাত জাপি জাপি বহী বনাই পাইছিল নে?…” কথাখিনি পঢ়ি মোৰ মনত কিছুমান স্মৃতি আৰু কিছুমান চিন্তাৰ ঢৌ উঠিল।\nস্মৃতি ৰোমন্থন আমাৰ এক সহজাত প্রবৃত্তি। আমি সকলোওে জীৱনৰ ব্যস্ততা ভৰা সময়ৰ মাজত ক্ষন্তেক থমকি ৰৈ ভাল পাঁও শৈশৱৰ সোণোৱালী দিনবোৰলৈ উভতি চাবলৈ। দিগন্ত ভট্টাচার্য্য ডাঙৰীয়াৰ পোষ্টটো পঢ়ি মোৰ মনটোও বহু বছৰ পাছলৈ উভতি গ’ল। কি দিন আছিল সেয়া! এক ৰোমান্তিক ভাৱৰ ঢৌত মই উটি ভাঁহি গ’লো।\nআজি প্রায় এটা দশক হ’বৰে হ’ল অসমৰ মাটিৰ পৰা আতঁৰত থকা। কিন্তু কিছুমান বস্তু দূৰৰ পৰা বেছি ভালকৈ দেখি। এয়া মোৰ ব্যক্তিগত পৰিবেক্ষণ যে আমি অসমীয়া মানুহবোৰ (অসমীয়া ভাষাবাসী মধ্যবিত্ত সমাজ) স্বভাৱত ৰোমান্তিক। “আগৰ দিনবোৰ কিমান ভাল আছিল”, “আজিকালি এইখন কিনো হ’ল”, “আজিকালিৰ ল’ৰা-ছোৱালীবোৰ তেনেই জহন্নামে গ’ল”, “আমাৰ দিনত অমুক আছিল তমুক আছিল…” ইত্যাদি কথাবোৰ আমি সকলো সময়তে শুনিবলৈ পাঁও।\nদিগন্ত ভট্টাচার্য্যৰ পোষ্টটোৰ আধাৰত আৰম্ভ কৰিলেও মোৰ ক’বলগীয়া কথা কেৱল তাতে সীমাবদ্ধ নহয়। মই পাতিব খুজিছো আন কিছুমান কথা যিবোৰৰ পৰা আমি সাধাৰণতে হাত সাৰি থাকিব বিচাৰো। তেখেতে কোৱাৰ দৰে আগৰ দিনত আমিও নিজে বা দেউতা, দাদাৰ সহায় লৈ নিজে বহী বান্ধিছিলো, তাত লেবেল লগাইছিলো –সঁচা কথা। সেই দিনবোৰ বৰ সুন্দৰ আছিল। সেয়াও সঁচা কথা। কিন্তু এতিয়া এয়া আমাৰ সকলোৰে বাবে মাঁথো এক ৰোমান্তিক বিলাসীতা, এক চেণ্টিমেণ্ট। আজি কাৰো হাতত ইমান সময় নাই কাগজৰ দিস্তা কিনি বহী বান্ধি ব্যৱহাৰ কৰিবলৈ আৰু কাৰোবাৰ সময় থাকিলেও ধৈর্য্য নাই। আনফালে ল’ৰা-ছোৱালীকে ধৰি সকলোওে বিচাৰে ধুনীয়া ষ্টেচনেৰী ব্যৱহাৰ কৰিবলৈ। তাতকৈ আজি বজাৰত ৰকমৰ ৰঙচঙীয়া নোটবুক, স্কেচবুক, ডায়েৰী বিধে বিধে পায়। তেনেস্থলত কি এই চেণ্টিমেণ্টবোৰ ধৰি ৰাখি কিবা লাভ আছে?\nসৌভাগ্যৰ কথা এয়ে যে, আমাৰ বর্তমান আৰু নিকট ভৱিষ্যত হ’ল সুবিধাৰ (opportunity) সময়। আজি আমাৰ সমাজ বজাৰ/ অর্থনীতি ভিত্তিক। ইয়াত সকলো স্থাৱৰ-অস্থাৱৰ বস্তু কিনা-বেচা কৰিব পাৰি আৰু এই বজাৰত আটাইতকৈ দামী বস্তু হ’ল– চেণ্টিমেণ্ট। সেয়েহে আমাৰ এই চেণ্টিমেণ্টবোৰৰো সম্পূর্ণ সুবিধা লোৱা উচিত। সেয়া আজি আমি নিজে নললেও আনে বাহিৰৰ পৰা আহি ল’ব আৰু তেতিয়া আকৌ আমি সেই বহিৰাগত বনিকগোষ্ঠীক দোষ দিম! তেনেহ’লে আমাৰ চেন্তিমেণ্টৰ মূল্য কিমান, তাক আমি বিক্রী কৰিম ক’ত, কোনে কিনিব সেয়া?\nদিগন্ত ভট্টাচার্য্যৰ পোষ্টটোৰ প্রসংগতে যিহেতু মোৰ কথাৰ অৱতাৰণা কৰিছিলো উত্তৰো তাৰ পৰিপেক্ষিততে দিম। যদিও এয়া মাত্র এটা নিচেই সাধাৰণ প্রচেষ্টাৰহে উদাহৰণ কিন্তু ইয়াক বহল অর্থত ব্যৱহাৰ কৰিলে আমি এক সুন্দৰ ভৱিষ্যতৰ ছবি দেখিবলৈ পাওঁ। মোৰ স্নাতকোত্তৰ শিক্ষা ৰাষ্ট্রীয় ডিজাইন সংস্থা, National Institute of Design (NID) আহমেদাবাদত। যিকোনো শিক্ষানুষ্ঠানতে বহী আৰু অন্যান্য ষ্টেচনেৰী প্রডাক্টৰ ব্যৱহাৰ আটাইতকৈ গুৰুত্বপূর্ণ আৰু সুন্দৰ ষ্টেচনেৰী প্রডাক্টৰ প্রতি আমাৰ সকলোৰে লোভ। থিক এইখিনিতে দিগন্ত ভট্টাচার্য্যই কোৱা চেণ্টিমেণ্টৰ মূল্য যোগ হয়। কোনেনো নিবিচাৰিব এখন সুন্দৰ নোটবুক য’ত থাকিব হাতৰ পৰশ। সেই ধাৰণাকে লৈ আমি কেইজনমান বন্ধু-বান্ধবীয়ে মিলি ইয়াৰ এটা সৰু ব্যৱসায় আৰম্ভ কৰিলো। য’ত প্রতিখন বহীৰ পকাবন্ধা ক’ভাৰত (hard binding) থাকিব বিভিন্নজনে অঁকা বিভিন্ন সুন্দৰ ছবি (illustrations)। বহী বন্ধাৰ বিভিন্ন কৌশল দুই- তিনিদিনৰ ভিতৰতে সকলোৱে কর্মশালাৰ দৰে আয়োজন কৰি শিকি ল’লে। কিছুদিনৰ ভিতৰতে এই অপূর্ব নোটবুকবোৰক সম্পূর্ণ এটা পণ্যসামগ্রী (প্রডাক্ট, ব্রেণ্ড) হিচাপে মুকলি কৰা হ’ল; ব্রেণ্ডৰ নাম “বেইচেন নগৰী” (Bechain Nagri)। লগতে তাক ছচিয়েল নেটৱর্কিঙ আৰু ৱেবছাইটৰ যোগেদিও প্রচাৰ আৰম্ভ কৰা হ’ল। বেইচেন নগৰীৰ বিভিন্ন প্রডাক্ট চাবৰ বাবে মই তাৰ লিঙ্কটোও উল্লেখ কৰি দিছো। https://www.facebook.com/bechainnagri http://www.bechainnagri.com/ এইক্ষেত্রত মন কৰিব লাগিব ব্রেণ্ডৰ বাবে তাৰ পেকেজিং আৰু পাব্লিচিটি অতি গুৰুত্বপূর্ণ। কাৰণ ১৫০ বা ২০০ টকা দি কিনাৰ আগতে তাক দেশী- বিদেশী পৰিচিত ব্রেণ্ড থাকোতে গ্রাহকে কিয় উনৈছ-বিছ বছৰীয়া ল’ৰা-ছোৱালী কেইটামানে আৰম্ভ কৰা এটা নাম নুশুনা ব্রেণ্ডৰ প্রডাক্ট কিনিব? গ্রাহকে কিনাৰ আগতে যে আন দহটা কোম্পানীৰ বস্তুৰ লগত ৰিজাই তাৰ পুংখানুপূংখ বিশ্লেষণ কৰিব সেয়া সাধাৰণ কথা। কিন্তু সেয়া ৰিজাই চালে তেওঁ পাব যে ডাঙৰ এটা ব্রেণ্ডৰ একে ৰেহ-ৰূপৰ হাজাৰ-হাজাৰ নোটবুকতকৈ কাৰোবাৰ হাতেৰে অঁকা এখন সুন্দৰ পেইণ্টিঙৰ ক’ভাৰ লগোৱা, নিপুণ হাতেৰে চিলাই কৰা এখন বহী অনেক বেছি মূল্যবান। বেইচেন নগৰীৰ এই নোটবুকে অভূতপূর্ব সঁহাৰি পালে। তাৰ মানে, আমাৰ চেণ্টিমেণ্টৰ পাল্লা ভাৰী হ’ল।\nদিগন্ত ভট্টাচার্য্যৰ কথাৰ প্রসংগৰে আৰম্ভ কৰিছিলো যদিও মোৰ আচল বক্তব্য হ’ল এয়ে যে আমি আৰু কিমান দিনলৈকে আমাৰ উঁৱলি যোৱা অতীতৰ ৰোমন্থন কৰি হাঁ-হুতাহ কৰি থাকিম। আমাৰ চেণ্টিমেণ্টৰ দাম আছে, তাক অপচয় নকৰিব।\n← “হেপাটাইটিছ” (উদ্দীপ তালুকদাৰ, মনোজ মন কলিতা, ধ্ৰুবজ্যোতি শৰ্মা, গীতাৰ্থ বৰদলৈ)\nবহী বন্ধা (দিগন্ত ভট্টাচাৰ্য) →\nপগলাৰ ইপিটাফ (ডা° আদিত্য ৰঞ্জন দত্ত)


Neutin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Neutin ar byavahar, ppali, parshwakriya, upkaar, kriya-pratikriya aaru satarkatabani\nNeutin की जानकारी\nNeutin ৰ লাভ আৰু ব্যৱহাৰসমূহ- Neutin Benefits & Uses in Assamese- Neutin ar laabh aaru byavaharsamuh\nNeutin ৰ পালি আৰু সেয়া কেনেদৰে ল'ব- Neutin Dosage & How to Take in Assamese - Neutin ar paali aaru xeya kenedore lobo\nNeutin ৰ পাৰ্শ্চক্ৰিয়াসমূহ- Neutin Side Effects in Assamese- Neutin ar parshwakriyasamuh\nNeutin সংক্ৰান্ত সতৰ্কতাবাণীসমূহ- Neutin Related Warnings in Assamese- Neutin xonkranta xatarkatabanisamuh\nঅইন দৰৱৰ সৈতে Neutinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Neutin with Other Drugs in Assamese- Oinor xoite Neutin ar gurutor kriya-pratikriya\nNeutin মতভেদসমূহ- Neutin Contraindications in Assamese- Neutin nishedhsamuh\nNeutin ৰ বিষয়ে সততে সোধা প্ৰশ্নসমূহ- Frequently asked Questions about Neutin in Assamese- Neutin ar bikhoye satate xodha prashnasamuh\nখাদ্য আৰু মদৰ সৈতে Neutin ক্ৰিয়া-প্ৰতিক্ৰিয়া- Neutin Interactions with Food and Alcohol in Assamese- khadya aaru modor xoite Neutin kriya-pratikriya\nNeutin ৰ লাভ আৰু ব্যৱহাৰসমূহ - Neutin Benefits & Uses in Assamese - Neutin ar laabh aaru byavaharsamuh\nNeutin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNeutin ৰ পালি আৰু সেয়া কেনেদৰে ল'ব - Neutin Dosage & How to Take in Assamese - Neutin ar paali aaru xeya kenedore lobo\nNeutin-ৰ উপাদানসমূহ - Neutin Active Ingredients in Assamese - Neutin-ar upadaansamuh\nNeutin ৰ পাৰ্শ্চক্ৰিয়াসমূহ - Neutin Side Effects in Assamese - Neutin ar parshwakriyasamuh\nগৱেষণাৰ ভিত্তিত, Neutin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNeutin সংক্ৰান্ত সতৰ্কতাবাণীসমূহ - Neutin Related Warnings in Assamese - Neutin xonkranta xatarkatabanisamuh\nNeutin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNeutinএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nNeutin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNeutin এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Neutin কি প্ৰভাৱ দেখা গৈছে?\nNeutinৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Neutin কি প্ৰভাৱ দেখা গৈছে?\nNeutinৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Neutin ৰ কি প্ৰভাৱ দেখা গৈছে?\nNeutinএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Neutinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Neutin with Other Drugs in Assamese - Oinor xoite Neutin ar gurutor kriya-pratikriya\nNeutin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNeutin মতভেদসমূহ - Neutin Contraindications in Assamese - Neutin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Neutin লোৱা অনুচিত যাতে -\nNeutin ৰ বিষয়ে সততে সোধা প্ৰশ্নসমূহ - Frequently asked Questions about Neutin in Assamese - Neutin ar bikhoye satate xodha prashnasamuh\nএই Neutin-এ অভ্য়াস বা নিচাৰ সৃষ্টি কৰে নেকি?\nNeutinৰে অভ্যাস গঠনৰ কোনো কথাৰ প্ৰতিবেদন পোৱা নাই।\nNeutin য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Neutin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nNeutin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Neutin ক্ৰিয়া-প্ৰতিক্ৰিয়া - Neutin Interactions with Food and Alcohol in Assamese - khadya aaru modor xoite Neutin kriya-pratikriya\nখাদ্য আৰু Neutinৰ ক্ৰিয়া-প্ৰতিক্ৰিয়া\nNeutin য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Neutinৰ মাজৰ প্ৰতিক্ৰিয়া\nNeutin লোৱাৰ সময়ত মদ্যপানৰ পাৰ্শ্চক্ৰিয়াই দেখা দিব পৰাৰ সম্ভাৱনা কম। আপুনি যদি কোনো বিৰূপ প্ৰতিক্ৰিয়া দেখা পায়, আনুগ্ৰহ কৰি যথাসম্ভৱ সোনকালে চিকিত্সা পৰামৰ্শ লওক।\nNeutin ৰ অনুকল্প - Substitutes for Neutin in Assamese\nNeutin के लिए सारे विकल्प देखें\nNeutin ৰ মূল্য আৰু পেকৰ চাইজ - Neutin Price and Pack Size in Assamese - Neutin ar mulya aaru pakor size\nআপুনি বা আপোনাৰ পৰিয়ালৰ কোনোবাই Neutin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Neutin ব্যৱহাৰ কৰিছিল নেকি?\nআপুনি কিমান পৰিমাণে Neutin সেৱন কৰিছিল?\nআপুনি Neutin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Neutin সেৱন কৰে?


এগৰাকী বৃদ্ধক লৈ "মায়ামৃগ"; নিসংগ, অকলশৰীয়া আৰু পূৰণি স্মৃতিৰে পৰিপূৰ্ণঃ | Rupaliparda.com\nআমি বাৰু এটা কথা অনুভৱ কৰিছো নে যে এই পৃথিৱীখনত যেতিয়াই আমি আহিছো তেতিয়াৰ পৰা এখন নাটকত ব্যস্ত হৈছো। যিখন নাটকত আমি সদায় হাঁহিবলগীয়া হয়; যিখন নাটকত কাষৰ পৰা অহা কোনোবা এগৰাকীয়ে যদি “ভাল নে?” বুলি প্ৰশ্ন কৰে তেতিয়া আমি উত্তৰত ভাল বুলিয়ে ক’ব লগীয়া হয়, কিয়নো এয়াই হৈছে নিয়ম! এটা সময়লৈ গৈ আমি জীৱনৰ এনে এটা পৰ্যায়ত উপনীত হওঁ; য’ত আমি প্ৰাপ্তি-অপ্ৰাপ্তিবোৰ এৰি কেৱলমাত্ৰ অনুভৱ কৰো নিসংগতাক। সেই সময়ছোৱাত আমাক সংগ দিবলৈ সংগী নাথাকে; থাকে পূৰণি দিনৰ সুন্দৰ স্মৃতি। এগৰাকী বৃদ্ধকেই আপোনালোকে এদিন মন কৰিব চোন; তেওঁলোকে কেতিয়াবা এনেই বহুত হাঁহি দিয়ে কিন্তু কেতিয়াবা বিনাকাৰণতেই হওঁক এচুকত বহি ভাবি থাকে। সেইটো সময়ত আমি দিয়া এষাৰ মাতেই পূৰ্ণতা আনে তেওঁলোকৰ জীৱনলৈ; এইখিনিতে, আপোনালোকক জনাই দিওঁ যে আহিবলগীয়া এখন চুটি ছবিত এনেধৰণৰ এক কাহিনীকেই প্ৰতিফলিত কৰা হৈছে। চুটি ছবিখনৰ নাম হৈছে “মায়ামৃগ”; ইতিমধ্যে ইয়াৰ ফাৰ্ষ্ট লুক পোষ্টাৰখন জনসাধাৰণৰ মাজত উলিয়াই দিয়া হৈছে। সাম্প্ৰতিক সময়ছোৱাৰ একাংশ বিষয়বস্তুৰ পৰা কিছু সময়ৰ বাবে ফালৰি কাটি এই ছবিখনত এচাম বৃদ্ধাৰ মানসিক স্থিতিক প্ৰতিফলিত কৰাৰ চেষ্টা কৰা হৈছে।\nEvent gallery ৰ প্ৰযোজনাৰে নিৰ্মিত “মায়ামৃগ” ৰ পৰিচালনাৰ দায়িত্বত আছে জ্যোতিপ্ৰসাদ ভূঞা লগতে কাহিনী তথা চিত্ৰনাট্য লিখিছে শুভ্ৰজিত দাসে। চিত্ৰগ্ৰহণ কৰিছে ভাস্কৰ জ্যোতি বৰাই লগতে চুটি ছবিখনৰ সংগীত পৰিচালনাৰ দায়িত্বত আছে বিশ্বজিৎ দাস। আনহাতে, চুটি ছবিসমূহৰ কেইবাটাও চৰিত্ৰত অভিনয় কৰিছে ক্ৰমে যদুমনি গোস্বামী, অম্লানদীপ শইকীয়া আৰু দেৱজিৎ বৰাই। এজন বৃদ্ধৰ অকলশৰীয়া সময়বোৰ আৰু সেই সময়বোৰৰ সৈতে সমান্তৰালকৈ লাগি থকা পূৰণি স্মৃতি; সেই স্মৃতিবোৰক বুকুত বান্ধিয়ে জীয়াই থকাৰ পণ বান্ধে কিছুমান জীৱনে আৰু তেনেকৈয়েই জীৱন নাম এই কিতাপ খন পৰিপূৰ্ণ হৈ গৈ থাকে! অজস্ৰ দুখৰ মাজতে সুখী হোৱাৰ অভিনয় চলে। আকৌ, স্মৃতি বোৰে বেছিকৈ আমনি কৰিলে ভাঙি পৰিব খোজে এগৰাকী বৃদ্ধৰ জীৱন তথাপি যেন জীৱন চলি থাকে; এয়া এক বুজাব নোৱাৰা মায়া; য’ত উলমি থাকে হেঁপাহ কিন্তু হেঁপাহ বোৰৰ কাষ চাপিবলৈও ইচ্ছা নোযোৱা। এনে এক কাহিনীৰেই আগবঢ়া “মায়ামৃগ” ক লৈ আচলতে উৎসাহিত হৈছে দৰ্শক।\nচুটি ছবিখন অতিশীঘ্ৰে কাষ চাপিব জনসাধাৰণৰ। এইখন চুটি ছবিৰ সফলতা কামনা কৰিয়েই ৰূপালীপৰ্দাৰ তৰফৰ পৰা ইয়াৰ সৈতে জড়িত নৱপ্ৰজন্মৰ আটাইকেইগৰাকী কলা-কুশলীক শুভকামনা জনাইছো।\nassamese cinema Assamese Film Assamese Latest Short Film Assamese Movie Assamese Short Film Mayamrigo\nধন্যবাদ ৰীমা দত্ত বা।।।।


কৰ'না ভাইৰাছক ধ্বংস কৰিবলৈ যজ্ঞ! ৬জনক আটক আৰক্ষীৰ | News Next One\nকৰ'না ভাইৰাছক ধ্বংস কৰিবলৈ যজ্ঞ! ৬জনক আটক আৰক্ষীৰ\nকলকাতাঃ কৰ'নাৰ সংক্ৰমণৰোধ কৰিবলৈ যজ্ঞ আয়োজন কৰি গ্ৰেপ্তাৰ হ'ল ৬ জনকৈ লোক। এই ঘটনা সংঘটিত হৈছে পশ্চিমবংগৰ ২৪ পৰগণা জিলাৰ বাৰাছত পৌৰ সভাৰ ২৮ নং ৱাৰ্ডৰ বাদু কাঠুত।\nপশ্চিমবংগৰ স্থানীয় সংবাদ পত্ৰ আনন্দ বাজাৰ পত্ৰিকা আৰু এই সময়ত প্ৰকাশিত বাতৰি মতে নৱগ্ৰহ যজ্ঞৰ লগতে কাপোৰেৰে কৰ'না ভাইৰাছৰ প্ৰতিকৃতি তৈয়াৰ কৰি সেয়া যজ্ঞৰ অগ্নিত দাহো কৰিছে একাংশ অত্যুৎসাহীয়ে। যজ্ঞত লকডাউন অমান্য কৰি যথেষ্ট লোকে ভিৰ কৰিছিল বুলিও বাতৰিটোত কোৱা হৈছে।\nযোৱা শনিবাৰে সন্ধিয়া অনুষ্ঠিত এই যজ্ঞৰ জৰিয়তে আয়োজকসকলে কৰ'না ভাইৰাছৰ পৰা ভাৰতে পৰিত্ৰাণ লাভ কৰিব বুলিও দাবী কৰিছে। বাতৰিটোৰ মতে আয়োজকসকলে কৰ'নাৰ প্ৰতীকৰ কাষতে এখন কাগজত লিখি ভাইৰাছবিধৰ বিৰুদ্ধে যুঁজ অব্যাহত ৰখা চিকিৎসক, নাৰ্ছ, স্বাস্থ্যকৰ্মী আৰু আৰক্ষীকো ধন্যবাদ জনাইছে।\nযজ্ঞত কৰ'নাত অকালতে মৃত্যু হোৱা লোকসকলকো গভীৰ সমবেদনা জনাই আয়োজকসকলে। ইয়াৰ পিছতে পুৰোহিতে মন্ত্ৰোচ্চাৰণৰে পূজা আৰম্ভ কৰে। পূজাৰ অন্তত আৰম্ভ হয় যজ্ঞ। যজ্ঞৰ জুইত দাহ কৰা হয় কৰ'না ভাইৰাছৰ কাগজ আৰু কাপোৰ আদিৰে তৈয়াৰ কৰা প্ৰতীক। দছেৰাৰ দৰে আকৰ্ষণীয় দৃশ্য দেখি লাহে লাহে এজন দুজনকৈ সেই যজ্ঞত স্থানীয় লোকৰ ভিৰ হ'বলৈ ধৰে।\nএই সন্দৰ্ভত যজ্ঞৰ আয়োজক দিলীপ পাল নামৰ ব্যক্তিজনে কয়, 'ঈশ্বৰৰ ওপৰত বিশ্বাস ৰাখি নৱগ্ৰহ পূজা আৰু হোম যজ্ঞ কৰিলে অশুভ শক্তিৰ বিনাশ হয়।' কৰ'নাৰ দৰে অশুভ শক্তিক বিনাশ কৰিবলৈকে যজ্ঞৰ আয়োজন কৰা হৈছিল বুলিও তেওঁ সদৰী কৰে।\nইয়াৰ মাজতে যজ্ঞত ভিৰ প্ৰত্যক্ষ কৰি একাংশ লোকে আৰক্ষীক খবৰ দিয়াত ঘটনাস্থলীত আৰক্ষী উপস্থিত হয়। আৰক্ষী উপস্থিত হোৱাৰ লগে লগে ভিৰ এৰি লোকসকলে পলায়ন কৰে। পিছত লকডাউন ভংগ কৰাৰ অপৰাধত যজ্ঞৰ সৈতে জড়িত ৬ জনকৈ লোকক আটক কৰে আৰক্ষীয়ে।\nআনহাতে বিষয়টোক লৈ 'বিজ্ঞান আৰু যুক্তিবাদী মঞ্চ'ৰ সম্পাদক প্রদীপ সৰকাৰে কয়, 'দেশত বিজ্ঞানমনষ্কতা হ্ৰাস পাইছে। মানুহবোৰ অন্ধবিশ্বাসী হৈ পৰিছে। কোনোঠাইত যদি যজ্ঞ পাতিছে, কোনো ঠাইত আকৌ সামাজিক দূৰত্বৰ কথা পাহৰি মানুহে মছজিদত জুমবান্ধি নামাজ পঢ়িছে। দেশৰ নেতাকলেই যেতিয়া অন্ধবিশ্বাসী তেনেস্থলত সাধাৰণ ৰাইজনো কোন কূটা?'


ATMৰ পৰা ৫০০০টকাৰ বেছি উলিয়ালে ভৰিব লাগিব অতিৰিক্ত চাৰ্জ! সলনি হ'ল কি নিয়ম?\nATMৰ পৰা ৫০০০টকাৰ বেছি উলিয়ালে ভৰিব লাগিব অতিৰিক্ত চাৰ্জ! সলনি হ’ল কি নিয়ম?\nগুৱাহাটী , October 25, 2020 9:09 am\nউৎসৱৰ বতৰতে সাধাৰণ নাগৰিকৰ বাবে এটা বেয়া খৱৰ। শীঘ্ৰেই ATMৰ পৰা টকা উলিওৱাবলৈ গ’লে গ্ৰাহকে ভৰিবলগীয়া হ’ব পাৰে অতিৰিক্ত চাৰ্জ।\nবাতৰি অনুসৰি, ৫,০০০টকাৰ ওপৰত টকা উলিয়ালে গ্ৰাহকে অতিৰিক্ত চাৰ্জ দিবলগীয়া হ’ব পাৰে।\nসূত্ৰ অনুসৰি, ATMৰ পৰা টকা উলিওৱাৰ নিয়ম সলনি কৰাৰ প্ৰস্তুতি পূৰ্ণ গতিত চলিছে।\nবৰ্তমান গ্ৰাহকসকলে মাহত পাঁচবাৰলৈকে বিনামূলীয়াকৈ ATMৰ পৰা টকা উলিয়াব পাৰে। প্ৰস্তাৱিত নতুন নিয়মত ইয়াৰ কোনো সলনি নহয় বুলি কোৱা হৈছে। আগলৈকো গ্ৰাহকে মাহত পাঁচবাৰলৈকে বিনামূলীয়াকৈ ATMৰ পৰা টকা উলিয়াব পাৰিব।\nকিন্তু ATMৰ পৰা একেলগে ৫,০০০টকাৰ অধিক উলিয়ালে সুকীয়াকৈ চাৰ্জ ভৰিবলগীয়া হ’ব পাৰে।\nৰিজাৰ্ভ বেংক অফ ইণ্ডিয়াক এনে পৰামৰ্শ দিয়া হৈছে বুলি জানিব পৰা গৈছে।\nৰাষ্ট্ৰীয় সংবাদ মাধ্যমত প্ৰকাশ পোৱা বাতৰি অনুসৰি, ATMৰ পৰা ৫,০০০টকাৰ বেছি উলিয়ালে গ্ৰাহকে ২৪টকা অতিৰিক্ত চাৰ্জ দিবলগীয়া হ’ব পাৰে।\nচলিত নিয়ম অনুসৰি মাহত গ্ৰাহকে পাঁচবাৰতকৈ অধিক ATMৰ পৰা টকা উলিয়ালে বেংকক অতিৰিক্ত ২০টকা চাৰ্জ ভৰিব লাগে।\nATMৰ পৰা টকা উলিওৱাৰ নিয়ম সম্পৰ্কে পৰ্যালোচনা কৰাৰ বাবে ভাৰতীয় ৰিজাৰ্ভ বেংকে এখন কিমিট গঠন কৰি দিছিল।\nউক্ত কমিটিৰ পৰামৰ্শ অনুসৰি এইবাৰ এনে নিয়ম সলনি হ’বলৈ আগবাঢ়িছে। অৱশ্যে, এই প্ৰতিবেদন আৰবিআইয়ে আনুষ্ঠানিকভাৱে প্ৰকাশ কৰা নাই।\nকিন্তু তথ্য জনাৰ অধিকাৰ আইনৰ অধীনত দাখিল কৰা এখন আবেদনৰ সন্দৰ্ভত উচ্চতম ন্যায়ালয়ে এই তথ্য সদৰী কৰিছে।\nATMৰ পৰা টকা উলিওৱাৰ চাৰ্জৰ বিষয়ে পৰ্যালোচনাৰ বাবে ইণ্ডিয়ান বেংক এছোচিয়েশ্যনৰ মুৰব্বী ভি জি কন্নানৰ নেতৃত্বত গঠন কৰি দিয়া কমিটিখনে যোৱা বছৰৰ ২২ অক্টোবৰত ইয়াৰ প্ৰতিবেদন দাখিল কৰিছিল। সেই প্ৰতিবেদন এতিয়া ৰাজহুৱা কৰা হোৱা নাই।\nকিন্তু এই কমিটি সম্পৰ্কত বিভিন্ন তথ্য জানিবলৈ শ্ৰীকান্ত এল নামৰ এগৰাকী ব্যক্তিয়ে আৰ টি আই কৰিছিল। এই আৰটিআইৰ উত্তৰত ৰিজাৰ্ভ বেংকে কন্নান কমিটিৰ প্ৰতিবেদনত আগবঢ়োৱা প্ৰস্তাৱ সম্পৰ্কে অৱগত কৰে য’ত ৫,০০০টকাৰ ওপৰত উইড্ৰ’লৰ ক্ষেত্ৰত অতিৰিক্ত চাৰ্জ লগোৱাৰ কথাটোও আছে।


কাষ্টমাৰ (দীপজ্যোতি গগৈ) - সাহিত্য ডট অৰ্গ\n“কাষ্টমাৰজন চোন এতিয়াও নাহিল“, , ঘড়ীটোলৈ দৃষ্টি নিক্ষেপ কৰি ৰাগিণীয়ে নিজকে কৈ উঠিল৷ তাই পুনৰ এবাৰ আইনাখনৰ আগত থিয় হৈ পাৰফিউম অলপ গাত মাৰি ল’লে৷ ৰজনীগন্ধাৰ সুবাসেৰে মুহূৰ্ততে ৰূমতো আমোলমোলাই উঠিল৷ আইনাত নিজৰ প্ৰতিৰূপটোলৈ চাই তাই তন্ময় হৈ ৰ’ল, ‘ধুনীয়া লাগিছে তোক, নিজকে তাই কৈ উঠিল৷\nম’বাইলটো উলিয়াই তাই কাষ্টমাৰজনলৈ ফোন কৰিলে, , ’আপুনি ডায়েল কৰা ব্যক্তিজন বৰ্তমান সংযোগ সীমাৰ বাহিৰত আছে’, , কম্পিটাৰৰ ছোৱালীজনিৰ স্বৰতো ভাহি আহিল৷ মুহূৰ্ততে তাইৰ মুখত বিৰক্তিৰ ভাব এটা ফুটি উঠিল, টেবুলৰ ড্ৰয়াৰৰপৰা চিগাৰেটৰ পেকেটতো উলিয়াই তাই চিগাৰেট এটা ওঁঠত লৈ জ্বলাই ল’লে৷ খিৰিকীখন মেলি ধোঁৱাবোৰ তাই বাহিৰলৈ এৰি দিলে, বৰষুণৰ টোপাল কিছুমান উফৰি আহি তাইৰ গালত পৰিল৷\n“দামটো অলপ কমাব নোৱাৰিব নেকি? আচলতে আপোনাৰ লগত দৰদাম কৰিবলৈ মোৰ ভাল লগা নাই, হ’লেও যদি পাৰে অলপ ডিচকাউণ্ট দিব“, , কাষ্টমাৰজনে ফোনত কৈ উঠিছিল৷\n“হ’ব আপুনি প্ৰথমে আহকচোন, ফোনত টকা-পইচাৰ কথা পাতি মই বেয়া পাওঁ“, , তাই কৈ উঠিছিল৷\nকাষ্টমাৰজনে বাৰু দামটো ভাল নেপালে নেকি! যোৱা কালি ফোনত পতা কথাবোৰ তাইৰ মনলৈ আহিল৷ ফোনত আজিকালি বহুতেই মিছা কথা কয়, আগতেও বহু কেইজন কাষ্টমাৰে ফোনত কথা দিও পিছত অহা নাছিল, তাইৰ সময়বোৰ অবাবত খৰচ হৈছিল৷ তাইৰ নামতো পৰিচিত হোৱাৰপৰা বহুতে তাইৰ লগত ফোনতে কথা পাতি তাইৰ ঘৰলৈ আহে, চহৰৰ উপকণ্ঠত অৱস্থিত তাইৰ ঘৰটো বিচাৰিবলৈ সিমান অসুবিধাও নহয়৷\n“টিং টং, , , কলিংবেলৰ শব্দত তাইৰ তন্ময়তা ভাগিল৷ দুৱাৰখন খুলি তাই আগন্তুকজনলৈ দৃষ্টি নিক্ষেপ কৰি কৈ উঠিল, “আহক ভিতৰলৈ৷”\n“ট্ৰেফিক জামত ফচি আছিলো, বৰষুণৰ বাবে ৰাস্তাত বহুত জাম আজি“,ভিজি থকা চুলিখিনি ৰুমালেৰে মচি তেওঁ কৈ উঠিল৷\nৰাগিণীয়ে ভিতৰৰ ৰূমৰপৰা টাৱেল এখন আনি তেওঁলৈ আগবঢ়াই দিলে৷ টাৱেলখন লৈ তেওঁ সৌজন্যমূলক হাঁহি এটা মাৰিলে৷\n“আপোনাৰ কথা মোক প্ৰফেচাৰ চৌধুৰীয়ে কৈছিল, তেঁৱে মোক আপোনাৰ ঠিকনা আৰু ফোন নম্বৰটো দিছিল, কাষ্টমাৰজনে টাৱেলখন তাইৰ হাতত দি কৈ উঠিল৷\n“এইটো ৰূমলৈ আহক” ৰাগিণীৰ পিছে পিছে আগন্তুকজন ভিতৰলৈ সোমাই গ’ল৷\n“এইখনৰ কথায়ে চৌধুৰীয়ে মোক কৈছিল” ৰূমত সজাই থোৱা বৃহৎ পেইণ্টিংখনলৈ চাই আগন্তুকজনে উৎসাহত চিঞৰি উঠিল৷\n“আপোনাৰ ক্ৰিয়েটিভিটি দেখি মই তবধ মানিছো৷ পেইণ্টিংখন মই পৰিবাৰক উপহাৰ দিম৷ আপোনাক চেক্ দিলেওঁ হ’ব নহয়?”\n“হ’ব, , ন’ প্ৰব্লেম!”\nৰাগিণীৰ মুখত আত্মসন্তুষ্টিৰ হাঁহি এটা বিৰিঙি উঠিল।


ভোগবাদ আৰু সামাজিক নৈতিকতা৷৷ কিশোৰী মোহন পাল৷৷ - বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / ভোগবাদ আৰু সামাজিক নৈতিকতা৷৷ কিশোৰী মোহন পাল৷৷\nফেব্ৰুৱাৰী 1, 2018\tঅতিথি সম্পাদকৰ চ’ৰা, মূল্যবোধ বনাম ভোগবাদ বিশেষ মন্তব্য কৰক 432 দৰ্শন\nকেইমাহমান আগতে গুৱাহাটীৰ এখন বৃদ্ধাশ্রমত এগৰাকী বৃদ্ধাৰ মৃত্যু হয়। তেওঁৰ উচ্চ শিক্ষিত পুত্র-পত্নী সহিতে মাতৃৰ মৃত্যুৰ খবৰ পাই লগে লগে বৃদ্ধাশ্রমত উপস্থিত হ’ল। লগত তেওঁ লৈ অহা শ্রমিকৰ হতুৱাই মাতৃৰ শৱ নৱগ্রহ শ্মশানলৈ নি মৃতদেহ সৎকাৰ কৰে। অন্ত্যেষ্টিক্রিয়া সম্পন্ন কৰাৰ সময়ত এইগৰাকী পুত্রই আমাৰ সমাজৰ প্রচলিত সামাজিক তথা ধৰ্মীয় নিয়মৰ প্রতি অংগুষ্ঠ প্রদৰ্শন কৰি মাতৃৰ পদযুগল তথা শৰীৰ স্পৰ্শ নকৰিলে। তেওঁৰ পত্নী তথা পুত্র কন্যায়েও সেই একেই পথকে অনুসৰণ কৰিলে। তেওঁলোকৰ সামান্যতম সৌজন্যকণো দেখা নগ’ল, এনেকি চকুলোও নোলাল। আনহাতে, আশ্রমবাসীসকলে পুষ্পাঞ্জলি আগবঢ়াই বৃদ্ধাগৰাকীৰ নিস্পন্দ দেহ স্পৰ্শ কৰি তেওঁক অকৃত্রিম শ্রদ্ধাৰে শেষ বিদায় জনালে। এইদৰে আজিৰ ভোগবাদত হাতোৰাত সম্প্রতি নিৰ্মমভাবে ভূলুণ্ঠিত হৈছে মানৱতা।\nসম্প্রতি ভোগবাদৰ প্রভাৱত একান্নৱৰ্তী পৰিয়ালত ভাঙোন ধৰিছে। শিক্ষানুষ্ঠান আৰু সমাজত গুৰু শিষ্যৰ মধুৰ সম্বন্ধত আউল লাগিছে। বাটে-পথে বয়স্কজন অনুজৰ হাতত লাঞ্চিত হৈছে। সমাজত মাদক দ্রব্যৰ পয়োভৰ বাঢ়িছে। চাকৰিৰ বেচা কিনা হৈছে; ধৰ্ষণ হত্যাকাণ্ড হৈছে। ধৰ্মৰ লাইখুঁটা লৰিছে, তথাকথিত ধৰ্মৰ কাণ্ডাৰীয়ে ধৰ্মৰ আফিং খুৱাই বৃহত্তৰ জনতাক অপৰাধৰ জালেৰে মেৰিয়াই পেলাইছে। এইদৰে ভোগবাদী সমাজৰ বিভিন্ন নিকৃষ্ট প্রতিচ্ছবি সম্বন্ধে বৰ্ণনা কৰি এখন গ্রন্থ ৰচনা কৰিলেও এই বিষয়ক কথন-বৰ্ণন ওৰ নহ’ব যেন।\nএতিয়া আঁহো ভোগবাদ শব্দৰ সংজ্ঞালৈ। আমাৰ দৰে যৎসামান্য জ্ঞান বুদ্ধিৰ লোকৰ পক্ষে ভোগবাদৰ দৰে এক ধাৰণাৰ সংজ্ঞা ডাঙি ধৰাটো দুৰূহ কিন্তু শব্দটোৰ অভিধা, ব্যঞ্জনা আৰু লক্ষণা সম্পৰ্কে কিছু অনুভৱ ব্যক্ত কৰাৰ ন্যুনতম ক্ষমতা নিশ্চয় আছে। সেই ধাৰণা অনুসৰি ধনৰ বিনিময়ত জীৱনৰ সুখ স্বাচ্ছন্দ্য ক্রয় কৰাকে ভোগবাদ বোলা হয়। এই সুখ স্বাচ্ছন্দ্যক শোষণনিৰ্ভৰ শ্রেণীভিত্তিক সমাজব্যৱস্থাত পণ্য বুলিব পাৰি। ইয়াত মানবীয় প্রমূল্যক একাষৰীয়াকৈ ৰখা হয়। ইয়াৰ ইংৰাজী প্রতিশব্দ Consumerism হ’লেও ই কেতিয়াও Materialism শব্দৰ সমাৰ্থক নহয়।\nচাবাৰ্ক দৰ্শনে কৈছে, ‘ ঋণং কৃত্বা ঘৃতং পিবেৎ ’ অৰ্থাৎ ধাৰ কৰি হ’লেও ঘী খাব লাগে । ইয়াৰ অৰ্থ কিন্তু এনে নহয় যে, সেই ধাৰ আমি কেতিয়াও পৰিশোধ কৰিবই নালাগে। এনে হ’লে এজন লোক ধৰুৱা বুলি সমাজত বদনামী হ’ব। এই ব্যাধি সোৰোপা মানুহেৰে ভৰা এটা জাতিসত্বাৰ (Nationality)ৰ ক্ষেত্রত দেখা দিলে এই জাতিটো ‘ধাৰখোৱা’ জাতি বুলি বদনাম ৰৈ যাব। প্রকৃততে চাৰ্বাক দৰ্শনে উপৰোক্ত বাক্যৰে মানুহক স্বাস্থ্যৰ বিষয়ত গুৰুত্ব প্রদান কৰি বিজ্ঞানমনস্ক হ’বলৈহে আহ্বান জনাইছে। সেইদৰে অসমীয়া বস্তুবাদ শব্দৰ প্রতিশব্দ Materialism. এই Materialism বুলি ক’লে আমি Dialeetical Materialism অৰ্থাৎ দ্বন্দ্বমূলক বস্তুবাদ বুলি বুজিব লাগিব । এই তত্ত্বই আমাক বৈজ্ঞানিকভাবে সমাজৰ তত্ত্ব উদ্ঘাটন কৰিবলৈ সমৰ্থ কৰিছে। গতিকে আমাক বিশ্ববীক্ষণ কৰিবলৈ সমৰ্থ কৰা এই Materialism শব্দটো কেতিয়াও Consumerism অৰ্থাৎ ভোগবাদ হ’ব নোৱাৰে। উত্তৰ আধুনিক যুগৰ নিৰ্মম ভোগবাদৰ পৰিঘটনাক সামৰি সাহিত্যত উত্তৰ আধুনিকতাবাদ তত্ত্বৰ সৃষ্টি হৈছে। মানবীয় প্রমূল্যবোধক একাষৰীয়াকৈ ৰাখি নিষ্ঠুৰ সমাজ বাস্তৱৰ প্রতিফলন কৰাটো এই তত্ত্বৰ মূলকথা।\nভোগবাদে আমাৰ সংস্কৃতিক কেনেদৰে বিপৰ্যস্ত কৰিছে, সেইবিষয়ে আমাৰ জ্ঞাত। টি আৰ পি আৰু চেনেল বিহুৱে অসমীয়াৰ প্রাণৰ বিহুটোৰ ওপৰত আধিপত্য চলাইছে। গ্রাম্য সংস্কৃতি, দেশৰ মাটি ,পানী, নাঙল সংস্কৃতি আদিৰ লগত সম্পৰ্ক নথকা এচাম সোৰোপা দুষ্কৃতিকাৰীৰ সহযোগত ভোগালী বিহুৰ মজিয়াত বিহুগীত নাচে অনুপ্রবেশ কৰি অসমভূমি ৰজন জনাইছে। লাখ লাখ টকাৰ বিনিময়ত সভ্যতা সংস্কৃতিৰ ধাক ঢোল বজাই বিভিন্ন আৰ্হিৰ ভেলাঘৰ সজাই পৰৰ মূৰত কঠাল ভাঙি খোৱা পুঁজিপতিয়ে লুইতপৰীয়া সংস্কৃতিৰ শ্মশান যাত্রাৰ পথ মুকলি কৰিছে। এই দুষ্কৃতি অচিৰেই বন্ধ হোৱা উচিত। এইখিনিতে এটা প্রশ্ন আহি পৰে, যদি মাঘৰবিহুত বিহুঢোল বজাই বিহু মাৰিব পাৰি কাতিবিহুত কিয় নোৱাৰি? এই অপপ্রচাৰে কণ কণ ছাত্র ছাত্রী তথা উঠি অহা নবপ্রজন্মৰ মনত কেনে বিৰূপ প্রভাব বিস্তাৰ কৰিছে সেয়া ভাবিলেই ভয় লগা কথা। কাইলৈ যদি অসমীয়াৰ বিহু কেইটা বুলি সুধিলে কোনো ছাত্রই পৰীক্ষাবহীত উত্তৰ লিখে – বিহু চাৰিটা। ৰঙালী , কঙালী, ভোগালী আৰু চতুৰ্থটো টি আৰ পি বা চেনেল বিহু তাতো ভুল দেখিবলগা একো নাথাকিবগৈ।\nটেগচাৰ্বাক বস্তুবাদ বিহু ভোগবাদ\nপূৰ্বৱৰ্তী লেখা কোন দিশে আমাৰ সমাজ ? ৷৷ ইফটিখাৰ হুছেইন৷৷\nপৰৱৰ্তী লেখা জুই জ্বলা বতাহৰ বা ( বিদ্যুৎ ৰঞ্জন দাস )


অসমৰ বংগীয় মূলৰ মুছলমানৰ খিলঞ্জীয়া বিষয়ত ইতিহাসে কি কয় - Gana Adhikar\nHome / প্ৰৱন্ধ / অসমৰ বংগীয় মূলৰ মুছলমানৰ খিলঞ্জীয়া বিষয়ত ইতিহাসে কি কয়\nঅসমৰ বংগীয় মূলৰ মুছলমানৰ খিলঞ্জীয়া বিষয়ত ইতিহাসে কি কয়\nSeptember 6, 2018\tপ্ৰৱন্ধ 902 Views\nছোৰহাব আলী মণ্ডল|\nসমাজ, দেশ প্ৰগতিৰ পথত ইতিহাসেই এক গুৰুত্বপূৰ্ণ সহায়ক। কিন্তু মিছা ইতিহাসৰ প্ৰভাৱ নতুন প্ৰজন্মৰ স্মৃতিত বৃত্তান্ত সুমুৱাই দিয়াটো সমাজৰ ক্ষেত্ৰত যথেষ্ট ক্ষতিকৰ। বিশ্বব্যাপী জনগোষ্ঠীয় পৰিচয় প্ৰকৃত ইতিহাসৰ ভিত্তিতে নিৰ্ণীয়মাণ। সুচতুৰ ইংৰাজসকলে ইতিহাসত ভেজালযুক্ত কৰি হিন্দু-মুছলমানৰ মাজত বিভেদ সৃষ্টি কৰি সমগ্ৰ ভাৰতবৰ্ষত ৰাজত্ব কৰিছিল। দেখা যায়– আমাৰ অসম ৰাজ্যখনৰ বিভিন্ন জনগোষ্ঠীৰ খিলঞ্জীয়া আদি প্ৰসংগত ইতিহাসবিদ, বুৰঞ্জীবিদসকল ভেজালমুক্ত নহয়। এয়া যে মানৱ জাতিৰ ইতিহাস প্ৰব্ৰজনৰ ইতিহাস। অসমত আমি যিমানবিলাক জাতি-উপজাতি, ভাষা-ভাষী, ধৰ্মৰ জনগোষ্ঠীক দেখিবলৈ পাইছো, এওঁলোকৰ আটাইৰে পূৰ্বপুৰুষ আছিল এসময়ত ইয়ালৈ প্ৰব্ৰজন কৰি অহা বিদেশী লোক। ইয়াত অৱশ্যেই কোনোৱেই মাটি ফুটি ওলোৱা নাই। অগা-পিছাকৈ বিভিন্ন জনগোষ্ঠীয়ে এইখন ৰাজ্যত থিতাপি লৈছেহি। ভাৰতৰ জাতিতত্ত্ব সম্পৰ্কত নেহৰুৱে কৈছিল– ‘ভাৰতৰ প্ৰাচীনতম জাতি হিচাপে দ্ৰাবিড় জাতিকেই জানো।’ অসম নাম পুৰণি নাম নহয়। অসমৰ ভূমি প্ৰাচীন প্ৰাগজ্যোতিষ-কামৰূপৰ ভূমি আছিল। এই ৰাজ্যৰ ভূমিৰ সৰ্বপ্ৰথম মানৱ গোষ্ঠী তথা জাতি হ’ল দ্ৰাবিড় জাতি। বহুতো পণ্ডিতৰ মতে– অসমৰ অইন অইন গোষ্ঠীৰ পদাৰ্পণৰ আগৰ পৰাই অসমৰ ব্ৰহ্মপুত্ৰ উপত্যকাত দ্ৰাবিড়সকলে বাস কৰিছিল। ইয়াৰ পিছত পাহাৰীয়া অঞ্চলত থিতাপি লয় অষ্ট্ৰিক আৰু মংগোলিয়ানসকলে। মুণ্ডা, কোল, পুলিন্দ, হাড়ি, শৱৰ, ডোম, চণ্ডাল, কুকি, মণিপুৰী, কছাৰী, অৰুণাচলৰ বাংচু জনজাতিৰ লোকসকল অষ্ট্ৰিক প্ৰজাতিৰ পৰ্যায়ভুক্ত। আকৌ বৰ্তমানৰ আহোম, কছাৰী, কোঁচ, ৰাভা, হাছং, মিকিৰ, কাৰ্বি, লালুং, গাৰো, নগা, লুচাই, কুকি, চুতীয়া, খামটি, চিংফৌ, অঁকা, ডফলা, মিচিং, বড়ো আদি লোকসকল মংগোলীয় জাতিৰ বুলি খ্যাত। মংগোলীয় জাতিৰ এক অংশই ইছলাম গ্ৰহণ কৰি মোগল নামে পৰিচিত হৈ শক্তিশালী ৰাজশক্তি হিচাপে ভাৰতীয় ইতিহাসত চিহ্নিত হৈ আছে। অসম, ত্ৰিপুৰা, চট্টগ্ৰাম অঞ্চলত মংগোলয়ড জাতিৰ অধিকসংখ্যকে বসবাস কৰে। আৰ্য নামৰ জাতিটো খ্ৰীষ্টীয় ৪০০ৰ পৰা ৮০০ শতিকালৈকে ভগনিয়াৰ বা আশ্ৰিত হোৱাকৈ আহিছিল। এই আৰ্য দাবীদাৰৰ প্ৰধান ব্ৰাহ্মণসকল ১৬১৭ খ্ৰীঃত অসমলৈ অহা বুলি ইতিহাসে সোঁৱৰায়। স্পষ্ট এয়ে যে বংগ, পুণ্ড্ৰ, বঙাল, বাং, বাগদী, গংগাৰিভী, মাগধ, উপবংগ, মিথিলা, ৰাঢ় (বাৰেন্দ্ৰ) তাম্পলিপ্ত, কাজগম, সমতট, শ্ৰীহট্ট, হৰিকেল, কলিংগ, প্ৰাগজ্যোতিষ, কামৰূপ, কামতা, কোঁচ-হাজো, অসম, বাৰ্মীজ, বংগৰ অসম আৰু ১৯৪৭ চনৰ স্বাধীন ভাৰতৰ অসম, প্ৰাচীন ‘পুণ্ড্ৰবৰ্ধন ৰাষ্ট্ৰ’ৰ ভূমি আছিল। এই ভূমিৰ বয়স ৬০ কোটি বছৰ। এই ভূমিৰ সৰ্বপ্ৰথম মানৱ জাতি হ’ল দ্ৰাবিড়। স্মৰণযোগ্য যে প্ৰকৃত ইতিহাস মতে প্ৰাগজ্যোতিষ-কামৰূপ ভূমি (পুণ্ড্ৰবৰ্ধন)ৰ আদিম অধিবাসী পোদ, কিৰাত, নিষাদ, মুণ্ডা, অষ্ট্ৰিক, ডোমা, কোল, ডামিল, কেৱট, কৈৱৰ্তসমূহ দ্ৰাবিড় প্ৰভৃতিৰ বংশজাত, অসমৰ ভূমিপুত্ৰ আৰু খিলঞ্জীয়া। এইসকল জাতিৰ পৰা যিসকললে খ্ৰীষ্টান, বৌদ্ধ, ইছলাম, হিন্দু ধৰ্মলৈ ধৰ্মান্তৰিত হৈছে তেওঁলোকে সময়ে সময়ে ভৌগোলিক পৰিৱৰ্তনৰ– পুণ্ড্ৰবৰ্ধনৰ ভূমিত জন্ম লোৱা, জাতিয়ে আন্তঃপ্ৰব্ৰজনেৰে স্থায়িত্ব লোৱা নতুন অসমতো ভূমিপুত্ৰ আৰু খিলঞ্জীয়া। এইসমূহ জাতিৰ পৰা ধৰ্মান্তৰিত মুছলমান অসমত প্ৰায় ১ কোটিৰ ওচৰা-উচৰি (অসমীয়া ভাষাত জীণ যোৱা) মুছলমান দ্ৰাবিড়ভাষী আজিৰ বঙালী মুছলমান। ইছলামী সংস্কৃতিত ভাষা, ধৰ্মৰ ক্ষেত্ৰত প্ৰতিবন্ধকতা নহয়। ৰাজ্যৰ পৰিস্থিতি, সংখ্যাগুৰুৰ মতামতৰ সন্মতিত দ্ৰাবিড়ভাষী, বঙালীভাষী মুছলমানে অসমীয়া ভাষাক চহকী কৰি বিশ্বৰ দৰবাৰত উপনীত কৰোৱাত অগ্ৰণী ভূমিকা অব্যাহত ৰাখিছে। জাতিটো এতিয়া ‘অসমীয়া’ বুলিয়ে জনাজাত। সেইদৰে বৈষ্ণৱী ধাৰাৰ পৰা ধৰ্মান্তৰিত গড়িয়া, পাৰস্য-দ্ৰাবিড় সভ্যতাৰ সংমিশ্ৰিত মৰিয়া, দ্ৰাবিড়-মংগোলীয় সংমিশ্ৰণৰ কোঁচ ৰাজবংশীয় জনগোষ্ঠীৰ পৰা স্বদেশী, দ্ৰাবিড়-মংগোলিয়াৰ সংমিশ্ৰণৰ চিলেটীয়া, মংগোলিয়া বড়োৰ পৰা ধৰ্মান্তৰিত শৰণীয়া হিন্দু আৰু বড়োৰ বাথৌ ধৰ্মৰ পৰা ধৰ্মান্তৰিত খ্ৰীষ্টান ধৰ্মীয় বাদাৰীসকল। ‘বৰ্তমান অসমৰ ভূমি প্ৰাচীন পুণ্ড্ৰবৰ্ধন (বাঢ়, বাৰেন্দ্ৰ), প্ৰাগজ্যোতিষ-কামৰূপ, কমতা, কোঁচ-হাজো-অসম প্ৰভৃতিৰ খাচ ভূমি। এই খাচ ভূমিৰ ভূমিপুত্ৰ দ্ৰাবিড়ৰ বংশজাতে ৰাজ্যৰ ভৌগোলিক পৰিৱৰ্তনত আন্তঃপ্ৰব্ৰজন হ’লেই যদি বিদেশী প্ৰব্ৰজনকাৰী ধৰা হয়, তেন্তে এই ভূমিৰ প্ৰাচীন ভূমিৰ ভূমিপুত্ৰৰ দেশত অহা বিদেশীসকল আৰু অসম নামৰ দুশ বছৰীয়া দেশত ভূমিপুত্ৰ খিলঞ্জীয়াৰ হৰ্তাকৰ্তা কেনেকৈ হয়? এইসমূহ দিশত ইতিহাসে কি কয়? সেইটোহে আচল কথা।’ (খিলঞ্জীয়াৰ অনুসন্ধান, লেখক এছাহাক আলী দেৱান)। প্ৰাচীন প্ৰাগজ্যোতিষৰ ভূমিপুত্ৰ, অসমৰ প্ৰাগজ্যোতিষপুৰীয়া খিলঞ্জীয়া মুছলমানক হিংসাৰ বশৱৰ্তীত তথা চৰম জাতীয়তাবাদীয়ে জাত্যভিমানীৰ দ্বাৰাই বিকৃত ইতিহাস ৰচনা কৰি নানা প্ৰাসংগিক নামেৰে মতাটো অব্যাহত ৰাখিছে। অসত্যৰ ইতিহাস আৰু সাহিত্যৰ বাৰ্তা সদায় পিছফালে অপ্ৰগতিশীল। ১৮৭৪ চনত অসমৰ চাৰিসীমা নিৰ্ধাৰণ কৰিছিল ভাৰতৰ বংগৰ চৰকাৰে। সেই অসমখনো প্ৰাগজ্যোতিষৰ ভূমিয়েই একত্ৰিত হৈছিল। তাহানিৰ পৰা ইয়ালৈ প্ৰব্ৰজন কৰাসকল নিজৰ ভূমিতেই আহিছে। ই প্ৰব্ৰজন নহয়। আন্তঃপ্ৰব্ৰজনহে। যিসকল বিদেশীয়ে প্ৰাগজ্যোতিষৰ ভূমিত অৱস্থান লৈ নিজকে আজি প্ৰাক্-ঐতিহাসিক যুগক বাদ দি খিলঞ্জীয়াৰ দাবীদাৰ তেওঁলোকেহে প্ৰব্ৰজনকাৰী আৰু দ্ৰাবিড়ৰ ভূমিক চিৰতৰে তেওঁলোকৰ ভূমি বুলি ইতিহাস বনাব খুজিছে। বাস্তৱ হ’ল– ইয়াত অন্যান্য জাতি-সম্প্ৰদায়ে ভগনীয়াৰ হৈ বিদেশী হিচাপে আশ্ৰিত হৈ ক্ষুদ্ৰ ক্ষুদ্ৰ জাতি গঠনৰ প্ৰচেষ্টা অব্যাহত ৰখাৰ সংঘৰ্ষই দ্ৰাবিড় জাতিৰ লগত বিভিন্ন সম্প্ৰদায়গত সংঘৰ্ষ। মংগোলীয় আৰু অষ্ট্ৰিক জাতিয়ে তেওঁলোকৰ ভূমিত নিজস্বতা সংৰক্ষণৰ আধাৰেৰে মেঘালয়, ত্ৰিপুৰা, মিজোৰাম, মণিপুৰ, নাগালেণ্ড, অৰুণাচল ৰাজ্য গঠন কৰিলে। অসমতো বিটিএডি নিলে। কোঁচ ৰাজ্যৰ বাবেও সজোৰ দাবী চলে। নিজৰ আধিপত্য বিস্তাৰৰ তথা ন্যায্য প্ৰাপ্তিৰ বাবে এই খিলঞ্জীয়া মুছলমানে ভীতিৰ পৰিৱেশৰ শিকলি ভাঙি-ছিঙি ওলাই আহিবৰ হ’ল। ৰাষ্ট্ৰ বা ৰাজ্যৰ প্ৰতিটো জনগোষ্ঠীয়ে সকলোতে সমান অধিকাৰ ভোগ কৰাটো ন্যায়সন্মত বুলিয়ে স্বীকৃত। অসম ৰাজ্যখনত স্বাধীনতাৰ ৭২ বছৰতো খিলঞ্জীয়া মুছলমানক ৰাজ্যখনৰ সকলো সা-সুবিধা, চাকৰি-বাকৰি ইত্যাদিত অকল বঞ্চিতকৰণহে প্ৰতীয়মান হৈ আহিছে। বিভিন্ন সময়ত বিভিন্ন ইছ্যুৰে সাম্প্ৰদায়িকতাৰে তথা হিন্দুৰ সকলোৱে একগোট হৈ ইহঁতৰ জীৱন যাপন প্ৰণালীৰ বিপৰ্যস্ততা অব্যাহত ৰখা হৈছে। নৈপৰীয়া তথা ব্ৰহ্মপুত্ৰ উপত্যকাত বসতিস্থলৰ (শদিয়াৰ পৰা ধুবুৰীলৈ) এই জনগোষ্ঠীৰ উন্নতিৰ হকে, ভূমি সংৰক্ষণ, বানপানী প্ৰতিৰোধ ইত্যাদি দিশত অত দিনেও চৰকাৰী পদক্ষেপ, কাম-কাজৰ লেখত ল’বলগীয়া কোনো উদাহৰণ পাবলৈ নাই। এই জাতিটো সদায় নিজকে অসমীয়া বুলি পৰিচয় দি অহাৰ পিছতো সদায় এক নহয় এক সন্দেহৰ দৃষ্টিত নিৰ্যাতন চলাই অহা হৈছে। অসমত অসমীয়া ভাষা, পৰিচয় আদি জীয়াই আছে এই বাংলাভাষী খিলঞ্জীয়া মুছলমানৰ অক্সিজেনতহে। ইয়াত গোষ্ঠীয়ে গোষ্ঠীক নিঃশেষ কৰাৰ প্ৰক্ৰিয়া বিদ্যমান। অসমত পূৰ্বৰে পৰাই ধৰ্মীয় আৰু সাম্প্ৰদায়িক ৰাজনীতিৰে সমাজবোৰ, জনগোষ্ঠীক ভাগ ভাগ কৰি পৰিৱেশ উত্তাল কৰি আহিছে। স্বাধীনতা লাভৰ পিছত সংবিধানপ্ৰদত্ত সকলো সুবিধা একমাত্ৰ এই জনগোষ্ঠীটোৰ বাহিৰে বিভিন্ন জনগোষ্ঠীয়ে পৃথক ৰাজ্য অথবা স্বায়ত্ত-শাসিত পৰিষদেৰে ভোগ কৰি আহিছে। বিভিন্ন জাতিয়ে স্বৰ্গীয় সুখভোগত উপনীত হ’বলৈ সক্ষম হৈছে। আনহাতে এই গোষ্ঠীৰ নেতা, সংগঠন, বুদ্ধিজীৱীৰ নীৰৱ ভূমিকা অতি পুতৌজনক। গণতন্ত্ৰৰ মূল আদৰ্শক বাস্তৱত ৰূপায়িত কৰিবলৈ হ’লে দেশৰ সকলো স্তৰতে স্থানীয়, ৰাজ্যিক আৰু কেন্দ্ৰীয় পৰ্যায়ত দায়িত্বশীল আৰু স্বায়ত্ত-শাসনৰ ব্যৱস্থা হোৱাটো প্ৰয়োজন। অসম ৰাজ্য যিহেতুকে স্বায়ত্ত-শাসিত অঞ্চল, পৃথক ৰাজ্যৰ সৃষ্টি অব্যাহত চৰ-চাপৰিৰ তথা সংখ্যালঘুৰ উন্নয়নৰ স্বাৰ্থত চৰ-চাপৰি স্বায়ত্ত পৰিষদ, বা সময়ে সময়ে দাবী উত্থাপিত মতে– মুছলিম স্বায়ত্ত পৰিষদ, মিঞালেণ্ড ইত্যাদি যিকোনো নামৰ পৰিষদ গঠনৰ প্ৰয়োজন হৈ পৰিছে। বিভিন্ন বিভাগীয় ৩০-৪০ টা বিষয়ৰ ক্ষমতা পৰিষদে চলাই গ’লে জাতিটো জীয়াই থকাৰ আশা কৰিব পাৰি। সম্প্ৰতি এন আৰ চি উন্নীতকৰণৰ নামতো ত্ৰুটিমুক্ত নোহোৱাটো পৰিলক্ষিত হৈছে। সকলোৱে মনে-প্ৰাণে শুদ্ধ আৰু নিখুঁত এন আৰ চি প্ৰস্তুত হোৱাটো বিচাৰিছে। বৈষম্যমূলকতা পৰিহাৰ কৰি অসম এক দীঘলীয়া আৰু জটিল সমস্যাৰ সমাধান হওক। চূড়ান্ত খচৰা তালিকাত দেখদেখকৈ ইচ্ছাকৃত অলেখ ভুল-ভ্ৰান্তি প্ৰতীয়মান হৈছে। সময়েহে ক’ব কেনে ধৰণৰ নিখুঁত নাগৰিকপঞ্জী প্ৰস্তুত হয়।\nপূৰ্বৱৰ্তী উচ্চতম ন্যায়ালয়ৰ ঐতিহাসিক ৰায়ঃ দেশত বৈধ হ’ল সমলিংগীয় সম্পৰ্ক\nপৰৱৰ্তী পেট্ৰল-ডিজেলৰ অস্বাভাৱিক মূল্য বৃদ্ধিৰ প্ৰতিবাদত পেট্ৰলিয়াম মন্ত্ৰীৰ প্ৰতিমূৰ্তি দাহ যুৱ কংগ্ৰেছৰ


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ কুৰুৱাচৰাই আৰু বামুণৰ সাধু\nজাৰকালি গধূলি ককাকক জুহালৰ ওচৰত জুই পুৱাই থকা দেখি নাতিয়েকে পিছ ফালৰপৰা ককাকৰ পিঠিত সাবট মাৰি ধৰি ল’লে-“ককা-দেউতা,সাধু এটা কোৱা৷” ককাকে মিচিকীয়া হাঁহি মাৰি উত্তৰ দিলে, “নকওঁ, যা, গুচ৷”নাতি ৷-“কিয় নকবা ককাদেউতা?কবই লাগিব৷কলে হে মই এৰিম৷”ককা ৷-“কব লাগে যদি তই ভাল ল’ৰা নহ কিয়? উভতি কৰি থাকি কিয়? পঢ়া-শুনা নকৰ কিয়?”নাতি৷-“আজিৰপৰা মই ভাল ল’ৰা হ’ম ককাদেউতা৷ উবতি নকৰো৷ পঢ়িম-শুনিম৷ তুমি সাধু কোৱা৷”ককা৷-“ঠিক কৈছ নে?”নাতি৷-“ঠিক কৈছো৷ তুমি আজি সাধু এটা লৈ মোৰ কথাৰ প্ৰমাণকে চোৱা৷ তুমি কিন্তু দিনৌ জুহালৰ গুৰিত বহোতে মোক একোটাকৈ সাধু কব লাগিব; তেহে৷”ককা৷-“বাৰু, আমাৰ দুয়োৰে ভিতৰত এই কথা ৰ’ল,-মই দিনৌ একোটা সাধু ক’ম, আৰু তই দিনৌ পঢ়া-শুনা কৰিবি, উভতি নকৰি সোণামুৱা ল’ৰা হ’বি৷ আজিৰটো সাধু শুন”-\nএহাল নিমাখিত বামুণ বামুণী আছিল৷ এদিন বামুণে গাঁৱলৈ যাওঁতে এটা কুৰুৱা চৰায়ে এটা ৰৌ মাছ ধৰি আনি এখন দলনি পথাৰত আতৌপুতৌকৈ খাব খোজা দেখি লৰি গৈ চৰাইটোৰ মুখৰপৰা মাছটো কাঢ়ি আনিলে৷ মুখৰ টোপটো যোৱা দেখি চৰায়ে আকাশত নিৰাশ হৈ বেজাৰ মনেৰে কবলৈ ধৰিলে,-“পৰলৈ দুখ কৰা কোনো সকাম নাই!” সেই দিনাৰপৰা কুৰুৱাটোৱে একো নকৰি সদায় মাছটোৰ কথাকে ভাবি থাকে আৰু বামুণক শাও দি আপোনা-আপুনি কয়, “মোক যেনেকৈ তই নিৰাশ কৰিলি, তয়ো তেনেকৈ নিৰাশ হ’বি!” সি মাছৰ কথাকে গুণি-ভাবি থাকি শোকত লাহে লাহে শুকাই-ক্ষীণাই গৈ এদিন মৰি থাকিল৷ বামুণে মাছটো আনি ঘৰত মহা আনন্দেৰে খাই-বৈ আছে৷ কিছুদিনৰ মূৰত বামুণৰ এটি ল’ৰা উপজিল৷ ল’ৰাটি এনে ৰূপহ হৈ উথলি আহিছিল যে, তাক যেয়ে দেখে সেয়ে একোলা ল’বলৈ বিচাৰিছিল৷ বামুণ বামুণীয়ে ল’ৰাৰ মুখ দেখি ভোক-পিয়াহলৈ পাহৰিছিল৷আজি কালিকৈ ল’ৰাটো ডাঙৰ হৈ আহিল৷ ৰূপে গুণে ল’ৰাক কেউপিনে পেলাব নোৱাৰা দেখি বামুণ-বামুণীৰ আনন্দত পাৰ নোহোৱা হৈছিল৷ আপুতৰ পুত হৈ ল’ৰাটি ইমান মোহ-লগা হৈছিল যে বামুণ-বামুণীয়ে তাৰ হৈ সদায় নিজৰ দেহাকে দিবলৈ আগ কৰি থৈছিল৷ ল’ৰাটি চফল ডেকা হওঁতেই বিধতাৰ বিৰম্বণাত নিঠুৰ কালে বামুণ বামুণীৰ বুকু উদঙাই তাক মাৰি লৈ গুচি গ’ল৷ যি দিন ধৰি ল’ৰাটি মৰিল সেই দিন ধৰি বামুণ বামুণীৰ চকুৰ লো নুগুচা হ’ল৷ দুইৰো শোৱন-খাৱন গুচিল, আৰু ৰাতিয়ে দিনে দুয়ো নিজৰ হিয়া ধুনি আধামৰা হ’ল৷ “কাঠচিতীয়া যমে আমাক ইমান জীয়া জুই দিলে, তাক নো পুৱা-গধূলি সদায় ঘেটুকালি থাকিলে সি কেনে পায়” এইবুলি বামুণে ঢেঁকীটোকে নিতৌ ঘুমুৰ ঘুমুৰকৈ, যমৰ হিয়া খুন্দিছোঁ বুলি কৈ, খুন্দি থাকে৷বামুণে এনেকৈ দুখ-বেজাৰ কৰি ঢেঁকী খুন্দি থকা দেখি, এদিন ৰাতি বামুণক সপোনত কলে, “তুমি যে সদায় একেৰাহে ঢেঁকী খুন্দি হিয়া ভুকুৱাই পুতেৰাক ধিয়াই আছা, সেই পুতেৰাক তুমি দেখিবলৈ পাবা; মাথোন মই এটা কথা কওঁ তাকে তুমি কৰিবা-কাইলৈ তুমি ভিতৰৰপৰা দুভাৰ মাৰি তোমাৰ গোঁসাই-ঘৰতে শুবা, আৰু তিনি দিনলৈকে কোনেও তালৈ গৈ তুমি নিজে নুঠা মানে, তোমাক জগাবলৈ হাক দিবা৷”পিছদিনা পুৱা বামুণে সপোনৰ কথা বামুণীক ভাঙিছিঙি কৈ সেই মতেই তেওঁৰ গোঁসাই-ঘৰৰ ভিতৰত শুই থাকিল৷ বামুণৰ যেতিয়া ভৰ-টোপনি আহিল, তেতিয়া যমদূত এটাই বামুণৰ দেহাটো তাতে থৈ জীৱটো লৈ যমপুৰি পোৱালেগৈ৷ বামুণে যমপুৰীত কত যে লীলাখেলা দেখিলে তাৰ সীমা-সংখ্যা নাই; যমদূতে কোনো কোনো পাপীক হালে হালে সাঙুৰি খুন্দি তাও কৰিছে; কোনোক ওভোটাই মোট চেলাই খাৰণীত জুবুৰিয়াইছে; অঘাইটং পাপীবোৰক সিহঁতৰ জিভাত শলা মাৰি মহ টনাদি টানি নি নৰকৰ কুণ্ডত পেলাইছে, যমদূতবোৰ জুমে জুমে ফুৰি ফুৰিছে, হো-হো কৰে আহিছে গৈছে৷ এইদৰে নানা ঠাইত নান তৰহৰ কথা দেখি বামুণৰ শ্ৰুতি-বুদ্ধি হেৰাল, আৰু বতাহত আঁহতৰ পাত কঁপাদি ভয়ত বামুণ কঁপিবলৈ ধৰিলে৷দূতে নি বামুণক যম ৰজাৰ ওচৰত ভেটালেগৈ৷ বামুণ ভয়ত ঠক্ ঠক্ কৰে কঁপা দেখি যমে তেওঁক ক’লে,-“বাপুদেউ তুমি ভয় নকৰিবা৷ তুমি বাৰু এই ডেকা মানুহমখাৰ ফাললৈ চকু দিয়াচোন, তাত তোমাৰ পুতেৰা আছেনে নাই?” বামুণে সেই ফাললৈ চাই দেখিলে যে তেওঁৰ পুতেক তাতে আছে৷ পুতেকক দেখি বামুণে ৰং মনেৰে যমক ক’লে যে “হয় মহাৰাজ,মোৰ পো সৌটো৷” বামুণৰ উত্তৰ শুনি যমে ক’লে, “তাক ইয়ালৈ মাতাচোন; যদি সি নাহে, তেন্তে তুমিয়েই তাক মাতি আনাগৈ৷” বামুণে পুতেকক মাতিলত পুতেক নহা দেখি তাৰ ওচৰলৈকে তেওঁ গৈ “হেৰ বোপাই, মই আহিছোঁ নহয়; তই এইপিনে আহচোন” বুলি মাতিলে৷ বামুণে এইদৰে তিনি চাৰিবাৰ মতাতো পুতেকে তেওঁৰ ফালে উভতিকে নোচোৱাত তেওঁ তাক হাতেৰে ঘোকোটা মাৰি কলে, “হেৰ বোপাই, এইফালে চাচোন, মই তোৰ বাপেৰ৷” পুতেকে এই কথা শুনি বাপেকৰ ফালে চাই বেজেৰা মাতেৰে কবলৈ ধৰিলে, “তই মোক ক’ৰ পো পাইছহি অ’? মই তোৰ পুতেৰ নহওঁ৷ তাহানি যে তই কুৰুৱা চৰাইটোক বেজাৰ দি তাৰ মুখৰ টোপটো কাঢ়ি লৈ গৈছিলি, তাৰ পোটক তুলিবলৈ হে মই তোৰ পুতেৰ হৈ জনম ধৰিছিলোঁ৷ এতিয়া মনত পৰিছে নে? মোৰ মনত তই যেনেকুৱা জুই দিছিলি, তোৰ মনতো মই তেনেকুৱা জুই দি গুচি আহিলোঁ৷”পুতেকৰ উত্তৰ শুনি বামুণে মন মাৰি তাৰপৰা গুচি আহি যমৰ আগত ক’লে, যে “সেইটো মোৰ পো নহয়৷” বামুণৰ কথা শুনি যমে তেওঁক ক’লে, “তোমালোকে মোক অকাৰণতে দোষ দিছিলা; এতিয়া দেখিলা কাৰ দোষ?” এই বুলি যমে দূতৰ চকুলৈ চাই ঠাৰ দিলত, দূতে বামুণক ততালিকে লৈ আহি আকৌ বামুণৰ গোসাঁই-ঘৰ পোৱাই দেহাটোৰ ভিতৰত সুমাই থৈ গুচি গ’ল৷ বামুণে সাৰ পাই বামুণীক সপোনৰ সকলো কথা ভাঙি-পাতি ক’লে, আৰু তেতিয়াৰপৰা বামুণ বামুণীয়ে মৰি যোৱা পুতেকৰ হকে শোক কৰিবলৈ এৰি পেলালে৷


মেঘালয়ৰ মুকুলেও এৰিলে ... -\nHomeব্ৰেকিং নিউজমেঘালয়ৰ মুকুলেও এৰিলে ...\nমেঘালয়ৰ মুকুলেও এৰিলে …\nডিজিটেল ডেস্ক : বিৰোধী ৰাজনেতিক দল কংগ্ৰেছ দলৰ খহনীয়াই এতিয়া চিন্তাত পেলাইছে দলটোৰ অস্তিত্বত৷ এজনৰ পাছত আনজনকৈ নেতাই দলত্যাগক লৈ ইতিমধ্যে এক প্ৰত্যাহ্বানস্বৰূপ হৈ পৰিছে৷ বিশেষকৈ উত্তৰ পূৰ্বাঞ্চলত বিজেপি বিৰোধী শক্তি হিচাপে ঠন ধৰি উঠিছে তৃণমূল কংগ্ৰেছহে৷ অসম তথা ত্ৰিপুৰাত ইতিমধ্যে কংগ্ৰেছ দলৰ পৰা বহুকেইজন বিধায়কে পদত্যাগ কৰি তৃণমূলত যোগদান কৰিছে৷ ইয়াৰ পাছতে এইবাৰ মেঘালয়ত কংগ্ৰেছ দলৰ বাবে এক মােক্ষম আঘাত।\nপ্ৰাক্তন মুখ্যমন্ত্ৰী মুকুল চাংমাসহ ১২ জন কংগ্ৰেছ বিধায়কৰ কংগ্ৰেছ দল ত্যাগ কৰি তৃণমূল কংগ্ৰেছত যােগদান কৰে আটাইকেইজনে। অৱশ্যে এতিয়াও আনুষ্ঠানিকাভাৱে এই তথ্য সদৰী কৰা নাই প্ৰাক্তন মুখ্যমন্ত্ৰী মুকুল চাংমাসহ এইসকল বিধায়কে। উল্লেখ্য যে মেঘালয়ত বিধানসভাত কংগ্ৰেছৰ মুঠ ১৭ জন বিধায়ক আছিল যদিও এই সংখ্যা এতিয়া ৫ জনলৈ হ্ৰাস পালে।\nজানিব পৰা মতে, বৃহস্পতিবাৰে এখন সংবাদমেলৰ জৰিয়তে এই কথা আনুষ্ঠানিকভাৱে প্ৰকাশ কৰিব কংগ্ৰেছ ত্যাগী বিধায়কে। উল্লেখ্য যে মেঘালয় বিধানসভাত কংগ্ৰেছৰ বিধায়িনী দলৰ মুকুল চাংমাই আন এঘাৰজন বিধায়কৰ সৈতে বুধবাৰে সন্ধিয়া মেঘালয় বিধানসভাৰ অধ্যক্ষ মেটবাহ লিংডোলৈ তেওঁলোকৰ পদত্যাগ পত্ৰ দাখিল কৰে। ১২ জন বিধায়কৰ ভিতৰত আছে গাৰো পাহাৰৰ আঠজন আৰু খাচী-জয়ন্তিয়া পাহাৰৰ চাৰিজন বিধায়ক।\nPrevious article‘দেউতা তুমি শুদ্ধ আছিলা,তেওঁ ভাল মানুহ নহয়’! বিয়াৰ ৭ মাহৰ পাছত আত্মহত্যা যুৱতীৰ\nNext articleদেশৰ ৰাজনীতিত কংগ্ৰেছ এতিয়া অচল টকা! মমতা বেনাৰ্জীয়ে দিছে বৃহৎ ইংগিত


মামণি ৰয়ছম গোস্বামী - অসমীয়া ৱিকিপিডিয়া\n(ইন্দিৰা গোস্বামীৰ পৰা পুনঃনিৰ্দেশিত)\nনৱেম্বৰ ২০০৬ত গোস্বামী\n১৪ নৱেম্বৰ, ১৯৪২\n২৯ নৱেম্বৰ, ২০১১ (৬৯ বছৰ)\nগুৱাহাটী চিকিৎসা মহাবিদ্যালয়, গুৱাহাটী, অসম, ভাৰত\nলেখক, সম্পাদক, কবি, অধ্যাপিকা আৰু সমাজকৰ্মী\n-দঁতাল হাতীৰ উঁয়ে খোৱা হাওদা\n-তেজ আৰু ধূলিৰে ধূসৰিত পৃষ্ঠা\nমাধবেন ৰয়ছম আয়েংগাৰ (প্ৰয়াত)\nমণিকুন্তলা ভট্টাচাৰ্য, অৰূপ কুমাৰ নাথ, জয়ন্ত শইকীয়া, সঞ্জীৱ পল ডেকা আদি[উদ্ধৃতিৰ প্ৰয়োজন]\nমামণি ৰয়ছম গোস্বামী (ইংৰাজী: Mamoni Raisom Goswami, জন্ম:১৯৪২- মৃত্যু:২০১১) হৈছে অসমৰ এগৰাকী জ্ঞানপীঠ বঁটা বিজয়ী সাহিত্যিক। তেখেতৰ প্ৰকৃত নাম আছিল ইন্দিৰা গোস্বামী। সততে মামণি বাইদেউ হিচাবে তেখেতক জনা যায়। তেখেতে মাতৃভাষা অসমীয়াৰ উপৰিও ইংৰাজী ভাষাতো সাহিত্যকৃতি সৃষ্টি কৰিছিল। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড° গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগত অধ্যাপিকা স্বৰূপে অৱসৰ গ্ৰহণ কৰিছিল।\nগল্পকাৰ হিচাবে আত্মপ্ৰকাশ কৰা ড° গোস্বামীৰ ৰচনাৰ ভিতৰত উল্লেখযোগ্য উপন্যাস হৈছে অহিৰণ, চেনাবৰ স্ৰোত, নীলকণ্ঠী ব্ৰজ, মামৰে ধৰা তৰোৱাল, তেজ আৰু ধূলিৰে ধূসৰিত পৃষ্ঠা, দঁতাল হাতীৰ উঁয়ে খোৱা হাওদা, আধা লেখা দস্তাবেজ, সংস্কাৰ, উদয়ভানুৰ চৰিত্ৰ ইত্যাদি । তেখেতে ১৯৮২ চনত সাহিত্য অকাডেমি বঁটা আৰু ২০০০ চনত ভাৰতীয় জ্ঞানপীঠ বঁটা লাভ কৰিছিল। তেখেত ভাৰতৰ প্ৰথম Principal Prince Claus Laureate (২০০৮) আছিল।\nঅসমত জনপ্ৰিয় লেখিকাগৰাকীয়ে অসমৰ বিদ্ৰোহী সংগঠন সংযুক্ত মুক্তি বাহিনী, অসমক অস্ত্ৰ-সম্বৰণ আৰু জনজীৱনলৈ প্ৰত্যাবৰ্তনৰ বাবে আহ্বান জনাই চৰকাৰ আৰু সংগঠনটোৰ আলোচনাৰ জৰিয়তে শান্তি স্থাপনৰ প্ৰচেষ্টাতো জড়িত আছিল।\n1.3 বৈবাহিক আৰু বৃন্দাবনী জীৱন\n1.4 অন্তিম সময়\n3 জীৱনৰ অভিজ্ঞতা আৰু সাহিত্য\n4 সাহিত্য পঞ্জী\n7 অনুষ্ঠান-প্ৰতিষ্ঠানৰ লগত জড়িত\n১৯৪২ চনত মামণি ৰয়ছম গোস্বামীৰ গুৱাহাটীত জন্ম হৈছিল। জন্মতে তেখেতৰ নাম আছিল ইন্দিৰা গোস্বামী। পিতৃৰ নাম আছিল উমাকান্ত গোস্বামী আৰু মাতৃৰ নাম অম্বিকা দেৱী। উমাকান্ত গোস্বামী এসময়ত কটন কলেজৰ অধ্যক্ষ থকাৰ উপৰিও পিছলৈ অসমৰ প্ৰথম শিক্ষাধিকাৰ হৈছিল। মামণি ৰয়ছমৰ সৰুকালচোৱা আমৰঙা সত্ৰত অতিবাহিত হৈছিল। তেখেতৰ খুৰাক চন্দ্ৰকান্ত গোস্বামী সত্ৰৰ সত্ৰাধিকাৰ আছিল।\nগুৱাহাটীৰ লতাশিল প্ৰাথমিক বিদ্যালয়, তৎকালীন অসমৰ ৰাজধানী শ্বিলঙৰ "পাইন মাউণ্ট স্কুল" আৰু পিছলৈ গুৱাহাটীৰ তাৰিণীচৰণ বালিকা বিদ্যালয়ত মামণি ৰয়ছমে শিক্ষা গ্ৰহণ কৰিছিল। তেখেতে গুৱাহাটীৰ সন্দিকৈ বালিকা মহাবিদ্যালয়ৰ পৰা আই এ পাচ কৰে। ১৯৬০ চনত অসমীয়া ভাষা 'মেজৰ' হিচাবে কটন কলেজৰ পৰা স্নাতক ডিগ্ৰী লাভ কৰে। তাৰ পিছত ১৯৬৩ চনত তেওঁ গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী অৰ্জন কৰে।\nবৈবাহিক আৰু বৃন্দাবনী জীৱন[সম্পাদনা কৰক]\n১৯৬২ চনত হিন্দুস্তান কন্‌ষ্ট্ৰাক্‌শ্যন কোম্পানীৰ অভিযন্তা হিচাপে ব্ৰহ্মপুত্ৰৰ শৰাইঘাট দলং নিৰ্মাণ কৰিবলৈ মাধৱেন ৰয়ছম আয়েংগাৰ অসমলৈ আহিছিল। ১৯৬৩ চনৰ চ’ত মাহত মাধৱেনে মামণি ৰয়ছম গোস্বামীক বিয়াৰ প্ৰস্তাৱ দিছিল। ১৯৬৫ চনৰ অক্টোবৰ মাহত জগলীয়াৰ পাৰৰ সত্ৰত মামণি মামণি ৰয়ছম গোস্বামী আৰু মাধৱেন আয়েংগাৰৰ হিন্দু ৰীতি-নীতি মতে বিবাহ সম্পন্ন হয়। তাৰ পিছত স্বামীৰ লগত তেওঁৰ কৰ্মক্ষেত্ৰ কাশ্মীৰলৈ গুচি যায়। পিচে বিবাহৰ ১৮ মাহৰ পাচতে ১৯৬৭ চনৰ ১৫ এপ্ৰিলৰ পুৱতি নিশা এক পথ দুৰ্ঘটনাত মাধৱেনৰ অকাল মৃত্যু হয়। এই ঘটনাই মামণি ৰয়ছমৰ জীৱন আৰু সাহিত্যত সুদূৰপ্ৰসাৰী প্ৰভাব পেলায়।\nবিপৰ্য্যস্ত মামণি ৰয়ছম মানসিকভাবে বিষাদগ্ৰস্ত হৈ পৰিছিল। ১৯৮৮ চনত প্ৰকাশ পোৱা আত্মজীৱনী আধা লেখা দস্তাবেজত তেওঁ লিখিছে যে হাতাশাত তেওঁ কেতিয়াবা আনকি আত্মহত্যাৰ কথাও ভাবিছিল। তেওঁক সান্তনা দিবলৈ শৈশৱৰ স্মৃতি আৰু দেউতাকৰ চিঠিৰ বাহিৰে অন্য কোনো সমল নাছিল। ১৯৬৮ চনত মামণি ৰয়ছমে গোৱালপাৰাৰ সৈনিক স্কুলত শিক্ষকতা কৰিবলৈ লয়। কিছুদিন পাছত তেখেতৰ শিক্ষক উপেন্দ্ৰ চন্দ্ৰ লেখাৰুৰ পৰামৰ্শক্ৰমে বৃন্দাবনত থাকিবলৈ গুচি গৈছিল। তাতে থকা সময়তে ১৯৬৯ চনত বৃন্দাবন ইন্‌ষ্টিটিউট অৱ অ'ৰিয়েণ্টেল ফিল'ছফীত উপেন্দ্ৰ চন্দ্ৰ লেখাৰুৰ অধীনত গৱেষণা আৰম্ভ কৰিছিল। বৃন্দাবনৰ বিচিত্ৰ অভিজ্ঞতাৰ ভিত্তিতে মামণি ৰয়ছমে পৰবৰ্তীকালত তেখেতৰ এখন অন্যতম শক্তিশালী উপন্যাস "নীলকণ্ঠী ব্ৰজ" ৰচনা কৰিছিল। তেখেতৰ অন্য এখন বিখ্যাত উপন্যাস গংগাৰ পৰা ব্ৰহ্মপুত্ৰ উপন্যাসৰ ভেটিটোও ইয়াতেই গঢ় লৈছিল।\n১৯৭১ চনত তেখেতে দিল্লী বিশ্ববিদ্যালয়ৰ আধুনিক ভাৰতীয় ভাষা-সাহিত্য অধ্যয়ন বিভাগত অসমীয়া বিষয়ৰ অধ্যাপিকা হিচাপে যোগদান কৰিছিল। ইয়াৰেপৰাই তেওঁ সেই বিভাগৰ মুৰব্বীৰূপে অৱসৰ গ্ৰহণ কৰিছিল। তুলসীদাসৰ ৰামচৰিতমানস আৰু মাধৱ কন্দলীৰ অসমীয়া ৰামায়ণৰ তুলনামূলক অধ্যয়নৰ বাবে তেখেতে ১৯৭৩ চনত গুৱাহাটী বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল।\nঅন্তিম সময়[সম্পাদনা কৰক]\nমামণি ৰয়ছম গোস্বামী "lung infection" আৰু বিভিন্ন ৰোগত আক্ৰান্ত হৈ প্ৰায় আঠটা মাহ সংকটজনক অৱস্থাত আছিল। সেয়ে তেওঁক গুৰগাঁৱৰ এখন চিকিৎসালয়ত চিকিৎসা কৰা থকা হৈছিল। অৱশেষত তেওঁক গুৱাহাটী চিকিৎসা মহাবিদ্যালয়লৈ স্থানান্তৰ কৰা হৈছিল। ২০১১ চনৰ ২৯ নবেম্বৰ তাৰিখে পুৱা ৭ বাজি ৪৬ মিনিটত অসমৰ গুৱাহাটী চিকিৎসা মহাবিদ্যালয়ত মামণি ৰয়ছম গোস্বামীয়ে শেষ নিশ্বাস ত্যাগ কৰে।\n২০০৪ চনত মামনি ৰয়ছমে অসমৰ স্বাধীনতাকামী সংগঠন সংযুক্ত মুক্তি বাহিনীক (ULFA) হিংসা পৰিত্যাগ কৰিবলৈ আহ্বান জনাই সংগঠনটোৰ নেতৃবৃন্দ আৰু চৰকাৰৰ মাজত আলোচনা অনুস্থিত হোৱাত সহায়ৰ প্ৰয়াস কৰিছিল। সেই প্ৰয়াসত সঁহাৰি জনাই সংগঠনটোৱে অসমৰ বিশিষ্ট নাগৰিক আৰু প্ৰচাৰমাধ্যমৰ প্ৰতিনিধিক লৈ People's Consultive Group (PCG) গঠন কৰে। PCG -ৰ মাধ্যমেৰে সংগঠনটোৰ চৰকাৰৰ লগত তিনিলানী আলোচনা অনুস্থিত হৈছিল। ইয়াৰে এবাৰত ভাৰতৰ প্ৰধানমন্ত্ৰী ড° মনমোহন সিঙেও ভাগ লৈছিল। প্ৰধানমন্ত্ৰীয়ে ড° গোস্বামীৰ জৰিয়তে সংগঠনটোৰ সকলো মুখ্য দাবীৰ বিষয়ে আলোচনাৰ বাবে ইচ্ছা প্ৰকাশ কৰি সংগঠনটোলৈ চিঠি লিখিছিল। অৱশ্যে ইয়াত সংগঠনটোৰ মুখ্য দাবী "সাৰ্বভৌম অসম"ৰ বিষয়ে উল্লেখ নাছিল।\nজীৱনৰ অভিজ্ঞতা আৰু সাহিত্য[সম্পাদনা কৰক]\nমামণি ৰয়চম গোস্বামীৰ সাহিত্যত তেখেতৰ জীৱনৰ প্ৰভাব স্পষ্ট। এই কথা তেখেতে নিজৰ আত্মজীৱনী আধালেখা দস্তাবেজ আৰু অন্যান্য প্ৰসংগতো একাধিকবাৰ উল্লেখ কৰিছে।\n“ “I try to write from the direct experiences of my life. I only mould these experiences with my imagination.” ”\nমুখ্যতঃ ঔপন্যাসিকা হিচাপেহে বেছিকৈ জনপ্ৰিয় এইগৰাকী প্ৰতিভাবান লেখিকাই মাতৃভাষা অসমীয়াৰ উপৰিও ইংৰাজী ভাষাতো অনেক নান্দনিক আৰু গৱেষণামূলক সূষ্টিৰে সাহিত্যৰ লগতে শৈক্ষিক আৰু সামাজিক ক্ষেত্ৰতো অৰিহণা আগবঢ়াই গৈছে। তেখেতৰ সাহিত্যকৰ্মসমূহে সাধাৰণ মানুহৰ বাস্তৱ জীৱনৰ কঠোৰ সত্য প্ৰতীয়মান কৰিলেও তেখেতৰ প্ৰকাশভংগী অত্যন্ত সংবেদনাশীল। ২০০৮ চনত প্ৰিন্সিপাল প্ৰিণ্স ক্ল'ছ সন্মান গ্ৰহণ কৰিবলৈ যাওঁতে আমষ্টাৰডামৰ "দা পাৱাৰ অব আৰ্ট" পত্ৰিকাত দিয়া এক সাক্ষাৎকাৰত মামণি ৰয়ছমে কৈছিল, "যিহেতু বিষয়বস্তু ৰূক্ষ, কাব্যিক ভাষা প্ৰয়োগ কৰিবই লাগিব। মাকে সন্তানক দিয়াৰ দৰেই ইয়াক ৰক্ষণাবেক্ষণ দিব লাগিব। মোৰ গল্প হৈছে কঠোৰ বাস্তৱ লৈ লিখা, কিন্তু মই ইয়াক সাহিত্যলৈ ৰূপান্তৰিত কৰি পেলাওঁ, অন্যথা ই এখন প্ৰচাৰ পত্ৰিকাহে হ'বগৈ। তাৰবাবে নিজে শিল্পী হ'ব লাগিব, এজন মহান শিল্পী, অন্যথা জনতাই ইয়াক নপঢ়িব।"\n"সৰ্বসাধাৰণ মানুহৰ অভিজ্ঞতা জীৱন্তভাৱে সাহিত্যত ফুটাই উঠাব পৰা মামণি ৰয়ছম এগৰাকী অসাধাৰণ প্ৰতিভাসম্পন্ন লিখিকা। চিত্ৰকল্প বৰ্ণনাৰে তেখেতে মানুহৰ কাৰ্য্যকলাপত নস্বৰতাৰ প্ৰাধান্য, কেনেকৈ ৰাজনৈতিক, ধাৰ্মিক আৰু সাংস্কৃতিক প্ৰথাসমূহত নস্বৰতা প্ৰতিফলিত হয় আৰু কেনেকৈ জীৱনধাৰা, শাৰীৰিক অস্তিত্ব (gender), বয়ষ, দাৰিদ্ৰ্য, আৰু সংঘাটত ই প্ৰভাৱ বিস্তাৰ কৰে তাক স্পষ্টভাবে পৰিস্ফুট কৰে।"\nপ্ৰিন্সিপাল প্ৰিন্স ক্ল'ছ সন্মানৰ সময়ত জুৰী, ২০০৮\n২০০৮ চনত "প্ৰিন্সিপাল প্ৰিন্স ক্ল'ছ সন্মান"ৰ বাবে মামণি ৰয়ছমক নিৰ্বাচিত কৰা জুৰীসকলৰ মতে, "সৰ্বসাধাৰণ মানুহৰ অভিজ্ঞতা জীবন্ত ভাবে সাহিত্যত ফুটাই উঠাব পৰা মামণি ৰয়ছম এগৰাকী অসাধৰণ প্ৰতিভাসম্পন্ন লিখিকা। চিত্ৰকল্প বৰ্ণনাৰে তেখেতে মানুহৰ কাৰ্য্যকলাপত নস্বৰতাৰ প্ৰাধান্য, কেনেকৈ ৰাজনৈতীক, ধাৰ্মিক আৰু সাংস্কৃতিক প্ৰথাসমূহত নস্বৰতা প্ৰতিফলিত হয় আৰু কেনেকৈ জীৱনধাৰা, শাৰীৰিক অস্তিত্ব (gender), বয়ষ, দাৰিদ্ৰ্য, আৰু সংঘাটত ই প্ৰভাৱ বিস্তাৰ কৰে তাক স্পষ্টভাবে পৰিস্ফুট কৰে।" মামণি ৰয়ছমক সামাজিক সংস্কৃতিত শাৰিৰীক অস্তিত্বৰ প্ৰভাব অনুধাবন, প্ৰকাশ আৰু অনন্য সাহিত্যৰ জৰিয়তে তেখেতৰ প্ৰভাবশালী সামাজিক তথা সাংস্কৃতিক কৰ্মৰ বাবে উক্ত সন্মান প্ৰদান কৰা হৈছে।\nপ্ৰধান প্ৰবন্ধ: মামণি ৰয়ছম গোস্বামীৰ উপন্যাস\nবিভিন্ন সামাজিক স্থিতি, বিভিন্ন পেছা, ধৰ্ম, সম্প্ৰদায়ৰ ব্যক্তিৰ সমদল সৃষ্টি হৈছে তেওঁৰ উপন্যাসসমূহত। উচ্চ শিক্ষিত সমাজৰ তাত্ত্বিক চিন্তাকো উপন্যাসৰ বিষয়বস্তু কৰি তোলা হৈছে। প্ৰতিখন উপন্যাসেই জীয়া ঘটনাৰ ওপৰত আধাৰিত। মামণি ৰয়ছম গোস্বামী একমাত্ৰ অসমীয়া ঔপন্যাসিকা যাৰ উপন্যাসত ভাৰতবৰ্ষ তথা পৃথিৱীৰ বহু প্ৰান্তৰ প্ৰেক্ষাপট হিচাপে ব্যৱহৃত হৈছে। কাশ্মীৰ, দিল্লী, মধ্য প্ৰদেশ, উত্তৰ প্ৰদেশ, নেপাল, মৰিছাছ, মালয়েছিয়া, চিংগাপুৰ, কুৱালামপুৰ, হংকং, ফ্ৰান্স, পেৰিচ আদি ঠাইৰ পটভূমিত তেওঁ উপন্যাস ৰচনা কৰিছে। গল্পকাৰ হিচাবে আত্মপ্ৰকাশ কৰা ড° গোস্বামীৰ ৰচনাৰ ভিতৰত অহিৰণ, চেনাবৰ স্ৰোত, নীলকণ্ঠী ব্ৰজ, মামৰে ধৰা তৰোৱাল, তেজ আৰু ধূলিৰে ধূসৰিত পৃষ্ঠা, দঁতাল হাতীৰ উঁয়ে খোৱা হাওদা, আধা লেখা দস্তাবেজ, সংস্কাৰ, উদয়ভানুৰ চৰিত্ৰ আদি উল্লেখযোগ্য উপন্যাস। ভিন্ন ভিন্ন পটভূমি লৈ লিখা এই উপন্যাস সমূহত মামণি ৰয়ছমে মুখ্যতঃ নাৰীৰ ক্ষেত্ৰত সামাজিক সংস্কাৰৰ অসাৰতা আৰু বৈষম্য[উদ্ধৃতিৰ প্ৰয়োজন] চিত্ৰায়িত কৰা দেখা যায়। নীলকণ্ঠী ব্ৰজ, সংস্কাৰ আদি উপন্যাসত তেখেতে নাৰীক মুখ্য কৰি লিখিছে। মামণি ৰয়ছমৰ সাহিত্য কৰ্মৰাজীৰ বিষয়ে লেখক মহৰ্ষি লালে এইদৰে কয়, "ইন্দিৰা গোস্বামীৰ বিচিত্ৰ আৰু পৰিপুষ্ট সকলো ৰচনাকে এডাল সুতাই বান্ধি ৰাখিছে - ই হ'ল নাৰীৰ প্ৰতি তেখেতৰ সংবেদনশীলতা... কাহিনীৰ জটীলতা তথা সুক্ষ্ম বৰ্ণনাৰ মাজতো প্ৰতিভাবান লেখিকাই ভাৰতীয় নাৰীৰ স্বাধীনতাৰ পথত প্ৰত্যাহ্বানসমূহ দ্যৰ্থতাৰ অৱকাশ নৰখাকৈ ফুটাই তুলিছে।"\nদঁতাল হাতীৰ উঁয়ে খোৱা হাওদা\nদঁতাল হাতীৰ উঁয়ে খোৱা হাওদা উপন্যাসখনৰ প্ৰেক্ষাপট হ’ল দক্ষিণ কামৰূপৰ আমৰঙা সত্ৰ আৰু সত্ৰক কেন্দ্ৰ কৰি গঢ় লৈ উঠা সমাজখন। মামণি ৰয়ছম গোস্বামীয়ে কামৰূপীয়া ঠাচৰ অসমীয়া ভাষাৰে ৰচনা কৰিছে। সত্ৰৰ অধিকাৰ গোসাঁইৰ ঘৰখনক কেন্দ্ৰ কৰিয়েই উপন্যাসখনৰ কাহিনী নিৰ্মাণ কৰা হৈছে। ইয়াত দ্বিতীয় মহাযুদ্ধৰ শেষৰ ফালৰ সময়ৰ পৰিবেশত আধুনিকতাৰ প্ৰৱেশত ভাগি পৰিবলৈ আৰম্ভ কৰা সামাজিক গোড়ামীৰ এখন চিত্ৰ চিত্ৰায়িত কৰা হৈছে। এই উপন্যাসখন তেখেতে নিজেই ইংৰাজীলৈও অনুবাদো কৰিছিল। কিতাপখনৰ পাতনিত তেখেতে লিখিছে -"....লিখকে নিজে অনুবাদ নকৰি অন্য ব্যক্তিয়ে কৰিবলৈ কঠিন হ'লহেতেন। অসমীয়া ভাষাৰ কামৰূপী ঠাচ বুজি পোৱা মানুহ খুব কমেইহে ওলাব। তদুপৰি ভাষাটোৰ কিছুমান শব্দৰ প্ৰচলনো আজি কালি নাইকিয়া হ'ল।" উপন্যাসখনৰ বাবে লাভ কৰা জ্ঞানপীঠ বঁটা স্বীকাৰ কৰা সময়ত লেখিকাৰ ভাষণত উপন্যাসখনৰ মূল চৰিত্ৰ "দুৰ্গা" নামৰ বাল্য বিধবা গৰাকীয়ে ভোগ কৰা যাতনাৰ প্ৰসংগত তেখেতে সেই সময়ৰ উচ্চবংশীয় বিধবাৰ হতাশাৰ কথা বৰ্ণনা কৰি কৈছিল যে, লিখাৰ শক্তি নথকা হ'লে হয়তো তেওঁ আত্মহত্যাই কৰিলেহেঁতেন।\nনীলকণ্ঠী ব্ৰজ উপন্যাসখন ড° মামণি ৰয়ছম গোস্বামীয়ে বৃন্দাবনক পটভূমি হিচাপে লৈ ৰচনা কৰিছে। উপন্যাসখনৰ কেন্দ্ৰীয় চৰিত্ৰ হৈছে সৌদামিনী, এগৰাকী কম বয়সীয়া উচ্চবংশীয় বিধবা। উচ্চ হিন্দু পৰিয়ালৰ বিধবাৰ গন্তব্যস্থল বৃন্দাবনত তেওঁলোকে সন্যাসিনীৰ জীৱন নিৰ্বাহ কৰে, শৰীৰ আৰু মনৰ পৰিশুদ্ধিৰ কাৰণে। "এগৰাকী কমবয়সীয়া বিধবাৰ শৰীৰ আৰু মনৰ কেনেধৰণৰ পৰিবৰ্তন ঘটে আৰু ই কেনেকৈ তেওঁৰ পাছৰ জীৱন ইয়াৰ দ্বাৰা প্ৰভাবিত হয় মই তাকেই দেখুৱাব খুজিছোঁ।" - ১৯৮৬ চনত "নীলকণ্ঠী ব্ৰজ"ৰ ইংৰাজী সংস্কৰণ "Shadow of Dark God" (অনুবাদক প্ৰফুল্ল কাকতি) -অৰ উদ্‌ঘাটন সমাৰোহত মামনী ৰয়ছমে কৈছিল। বিধবা হোৱাৰ পাছত ঘৰত তেওঁক চোৱাচিতা কৰিবলৈ ভাই ককাই পিতাক আদি থকা সত্বেও বৃন্দাবনত সন্যাসিনিৰ জীৱন যাপন কৰিবলৈ অহা উচ্চশিক্ষিতা সৌদামিনীয়ে বৈধব্যৰ অৰ্থ অনুধাবন কৰিবলৈ চেষ্টা কৰিছে, বিশ্লেষণ কৰিছে, আৰু শেষত ইয়াক প্ৰত্যাখ্যান কৰিছে।\nকম বয়সতে স্বামীহাৰা হোৱা কুলীন বংশৰ উচ্চশিক্ষিতা মামণি ৰয়ছম নিজ ঘৰৰ গোড়া, বঞ্চনামূলক জীৱন যাপনৰ অৱসান ঘটাই অন্য সাধন থকা অন্যান্য সমসাময়িক উচ্চশিক্ষিতা ভাৰতীয় নাৰীৰ দৰে লণ্ডনলৈ গুচি যাব পাৰিলেহেঁতেন, তেখেতে কিন্তু তেখেতে "হিন্দু সংস্কৃতিৰ কেন্দ্ৰ" বৃন্দাবনহে গ্ৰহণ কৰিলে। বৃন্দাবনত গৈ তেখেতে বৈধব্যৰ "পাপ" মূৰ পাতি লোৱা বিধৱাসকলৰ গ্লানিপূৰ্ণ জীৱন প্ৰণালী ওচৰৰ পৰা প্ৰত্যক্ষ কৰিছে। লাহে লাহে মামণি ৰয়ছমৰ মনৰ আঘাত শুকাবলৈ আৰম্ভ কৰিলে। তেওঁৰ মন ৰামায়ণ গৱেষণাৰ প্ৰতি আকৃষ্ট হয় আৰু বৃন্দাবন এৰি ৰামায়ণৰ বিষয়ে গৱেষণা কৰিবলৈ গুচি যায়।\nআধালেখা দস্তাবেজ মামণি ৰয়ছম গোস্বামীৰ আত্মজীৱনী। ইয়াত তেখেতে কোনো ধৰণৰ লুক-ধাক নকৰাকৈ নিজৰ জীৱন পাঠকৰ আগত উপস্থাপন কৰিছে। সৰুতে সত্ৰৰ পৰিবেশত ডাঙৰ দীঘল হোৱা কুলীন গোড়া বংশৰ ছোৱালী মামণি ৰয়ছমে সৰুকালৰ জীৱনৰ চিত্ৰ বৰ্ণনাৰ লগতে সত্ৰৰ ধাৰ্মিক আচাৰপূৰ্ণ পৰিবেশো বৰ্ণনা কৰিছে। সেই পৰিবেশত এগৰাকী কম বয়সীয়া বিধবাৰূপে জীৱনৰ সন্মুখীন হৈ কিদৰে তেওঁ হতাশাত ভাগি পৰিছিল তাৰ বৰ্ণনা দিছে। মামণি ৰয়ছম গোস্বামীয়ে ৰচনা কৰা উপন্যাস সমূহৰ মূল ধাৰা আছিল কঠোৰ বাস্তৱৰ ধাৰাত দলিত-নিস্পেষিত মানুহৰ বিশেষকৈ নাৰীৰ জীৱনৰ বঞ্ছনা আৰু গ্লানি। এই উপন্যাসখনটো ইয়াৰ চিত্ৰ অংকণ প্ৰতিফলিত হৈছে।\nসাহিত্য পঞ্জী[সম্পাদনা কৰক]\nচেনাবৰ স্ৰোত (১৯৭২)\nনীলকণ্ঠী ব্ৰজ (১৯৭৬)\nমামৰে ধৰা তৰোৱাল আৰু দুখন উপন্যাস (১৯৮০)\nদঁতাল হাতীৰ উঁয়ে খোৱা হাওদা (১৯৮৮)\nসংস্কাৰ, উদয়ভানুৰ চৰিত্ৰ ইত্যাদি (১৯৮৯)\nঈশ্বৰী জখমী যাত্ৰী ইত্যাদি (১৯৯১)\nতেজ আৰু ধূলিৰে ধূসৰিত পৃষ্ঠা (১৯৯৪)\nমামনি ৰয়ছম গোস্বামীৰ উপন্যাস সমগ্ৰ (১৯৯৮)\nদাশৰথীৰ খোজ (১৯৯৯)\nছিন্নমস্তাৰ মানুহটো (২০০১)\nথেংফাখ্ৰী তহচিলদাৰৰ তামৰ তৰোৱাল (২০০৬)\nচিনাকি মৰম (১৯৬২)\nহৃদয় এক নদীৰ নাম (১৯৯০)\nমামনি ৰয়ছমৰ স্বনিৰ্বাচিত গল্প (১৯৯৮)\nমামনি ৰয়ছম গোস্বামীৰ প্ৰিয় গল্প (১৯৯৮)\nআধা লিখা দস্তাবেজ (১৯৮৮)\nদস্তাবেজৰ নতুন পৃষ্ঠা (২০০৭)\nমহিয়সী কমলা (১৯৯৫)\nপ্ৰেমচন্দৰ চুটিগল্প ((১৯৭৫)\nআধা ঘণ্টা সময় (১৯৭৮)\nজাতক কথা (১৯৯৬)\nRamayana from Ganga to Brahmaputra (১৯৯৬)\nএৰি অহা দিনবোৰ (ড° মলয়া খাউন্দৰ সৈতে, ১৯৯৩)\n১৯৮২- সাহিত্য অকাডেমি বঁটা ("মামৰে ধৰা তৰোৱাল"ৰ বাবে)\n১৯৮৮- অসম সাহিত্য সভা বঁটা\n১৯৮৯- ভাৰত নিৰ্মাণ বঁটা\n১৯৯২- উত্তৰ প্ৰদেশ হিন্দী সংস্থানৰ সৌহাদ্য বঁটা\n১৯৯৩- কথা ৰাষ্ট্ৰীয় সাহিত্যিক বঁটা\n১৯৯৬- কমল কুমাৰী ৰাষ্ট্ৰীয় বঁটা\n২০০০- জ্ঞানপীঠ বঁটা\n২০০২- পশ্চিম বঙ্গৰ ৰবীন্দ্ৰ ভাৰতী বিশ্ববিদ্যালয়ৰ ডি. লিট. সন্মান\n২০০২- মহিয়সী জয়মতী বঁটা\n২০০২- পদ্মশ্ৰী বঁটা (ল'বলৈ অস্বীকাৰ কৰে)\n২০০৭- ৰাজীৱ গান্ধী বিশ্ববিদ্যালয়, অৰুণাচল প্ৰদেশৰ দ্বাৰা ডি. লিট সন্মান\n২০০৮- ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ দ্বাৰা ডি. লিট সন্মান\n২০০৮- এছিয়াটিক চ'চাইটিৰ ঈশ্বৰ চন্দ্ৰ বিদ্যাসাগৰ বঁটা\n২০০৮- প্ৰিন্স ক্ল'ছ বঁটা\n২০০৯- অসম সাহিত্য সভাৰ কৃষ্ণকান্ত সন্দিকৈ বঁটা\n২০০৯- দিল্লী বিশ্ববিদ্যালয়ৰ Professor Emeritus সন্মান\nInter Religious and International Federation for World Peaceৰ শান্তি দূত বঁটা\nRamayana From Ganga To Brahmaputra গ্ৰন্থৰ বাবে Florida International Universityৰ "আন্তৰ্জাতিক তুলসী বঁটা"\n২০১৩- মৰণোত্তৰভাৱে 'অসম ৰত্ন' বঁটা\n"দঁতাল হাতীৰ উঁয়ে খোৱা হাউদা"ৰ ভিত্তিত ১৯৯৬ চনত দূৰদৰ্শনৰ ৰাষ্ট্ৰীয় চেনেলৰ বাবে দুলাল ৰয়ে ৰুমা ঘোষৰ পৰিচালনাৰে "কামৰূপ কী কাহানীয়া" শীৰ্ষক হিন্দী ধাৰাবাহিক নিৰ্মাণ কৰে।\n"দঁতাল হাতীৰ উঁয়ে খোৱা হাউদা"ৰ ভিত্তিত ১৯৯৬ চনত ড° সান্ত্বনা বৰদলৈয়ে "অদাহ্য" নামৰ বোলছবি নিৰ্মাণ কৰে।\nএকে নামৰ উপন্যাসৰ আধাৰত ৰঞ্জিত দাসে "সংস্কাৰ" শীৰ্ষক বোলছবি নিৰ্মাণ কৰে। ছবিখন কলকাতা ছবি মহোৎসৱ আৰু দূৰদৰ্শনত প্ৰদৰ্শিত হয়।\n"Words from the Mist" মামণি ৰয়ছম গোস্বামীৰ জীৱনৰ বিষয়ে জাহ্নু বৰুৱাই নিৰ্মাণ কৰা এখন তথ্যচিত্ৰ।\nঅনুষ্ঠান-প্ৰতিষ্ঠানৰ লগত জড়িত[সম্পাদনা কৰক]\nমামণি ৰয়ছম গোস্বামী কেইবাটাও অনুষ্ঠান-প্ৰতিষ্ঠানৰ লগত জড়িত হৈ আছিল।\n১৯৮৮ - ১৯৯২ সাহিত্য একাডেমীৰ উপদেষ্টা কমিটিৰ সদস্য\n২০০৩-২০০৫ সাহিত্য একাডেমীৰ সাধাৰণ পৰিষদৰ সদস্য\nদিল্লী বিশ্ববিদ্যালয়ৰ একাডেমিক কাউঞ্চিলৰ সদস্য\n১৯৮২- ১৯৯২ দিল্লী বিশ্ববিদ্যালয়ৰ ৰিছাৰ্চ কমিটীৰ সদস্য\n১৯৪৯ – ১৯৯২ দিল্লী বিশ্ববিদ্যালয়ৰ আৰ্টছ ফেকাল্টি\nদিল্লী বিশ্ববিদ্যালয়ৰ কমপেৰেটিভ ইণ্ডিয়ান এছ’চিয়েশ্যনৰ সদস্য\nদিল্লী বিশ্ববিদ্যালয়ৰ গান্ধী ভৱনৰ মেনেজিং কমিটীৰ সদস্য\n২০০৪ ভাৰত চৰকাৰৰ পৰিকল্পনা আয়োগৰ পৰামৰ্শদাতা\nঅসমৰ শংকৰদেৱ কলাক্ষেত্ৰ সদস্য\nভাৰত চৰকাৰৰ ৰাজা ৰামমোহন লাইব্ৰেৰিৰ সদস্য\nবেনাৰস হিন্দু বিশ্ববিদ্যালয়ৰ পৰা ব’ৰ্ড অব্ ষ্টাডিজত সদস্যভূক্ত\nপঞ্জাৱ বিশ্ববিদ্যালয়ৰ ব’ৰ্ড অব্ ষ্টাডিজৰ কনভেনৰ\n১৯৯০-১৯৯৫ নতুন দিল্লীৰ ভাৰতীয় লেখক সন্থাৰ সদস্য\nনেশ্যনেল পীপ্‌ল লিবাৰেশ্যনৰ এছেম্বলিৰ সদস্য\n২০০৬ বিশ্ব শান্তিৰ বাবে মংগোলীয়ান পীপ্‌লছ ফেডাৰেশ্যনৰ সদস্য\nনতুন দিল্লীৰ নেশ্যনেল বুক ট্ৰাষ্ট অব্ ইণ্ডিয়াৰ অসমীয়া উপদেষ্টা মণ্ডলীৰ সদস্যভুক্তি\n১৯৯০-১৯৯৫ দিল্লী বিশ্ববিদ্যালয়ৰ মিৰিণ্ডা হাউছৰ গভৰ্নিং বডীৰ সদস্য\nদিল্লী বিশ্ববিদ্যালয়ৰ কলেজ অব্ আৰ্টছৰ গভৰ্নিং বডীৰ সদস্য\nনতুন দিল্লীৰ কে কে বিৰলা ফাউণ্ডেশ্যনৰ অসমীয়া ভাষা সমিতিৰ সদস্য\nদিল্লীৰ নেশ্যনেল লাইব্ৰেৰিৰ ইন্‌ষ্টিটিউশ্যনৰ সদস্য\nৱাৰ্ধাৰ ইণ্টাৰনেশ্যনেল মহাত্মা গান্ধী বিশ্ববিদ্যালয়ৰ সদস্য\n১৯৯০-২০০০ ৰে’লৱে হিন্দী ভাষা চালাহকাৰ সমিতিৰ সদস্য\n২০০২ পৰ্যন্ত অসম সাহিত্য সভাৰ দিল্লী শাখাৰ সভাপতি\n২০০২ আগ্ৰাৰ কেন্দ্ৰীয় হিন্দী শিক্ষণ মণ্ডলৰ সদস্য\n(কেন্দ্ৰীয় মানৱ সম্পদ মন্ত্ৰালয়ৰ অধীনস্থ)\nমামনি ৰয়চমৰ জীৱনালেখ\nতাৰিখ বা চন\n১৮ নৱেম্বৰ ১৯৪১ গুৱাহাটীত জন্ম\n১৯৫৪ গুৱাহাটিৰ লতাশিল প্ৰাইমেৰী বিদ্যালয় আৰু শ্বিলংৰ পাইন মাউণ্ট স্কুলত প্ৰথমিক আৰু মাধ্যমিক শিক্ষা লাভ কৰাৰ পিছত গুৱাহাটীৰ তাৰিণীচৰণ বালিকা বিদ্যালয়ত নামভৰ্তি\n১৯৫৭ তাৰিণীচৰণ বালিকা বিদ্যালয়ৰ পৰা প্ৰৱেশিকা পৰীক্ষাত উৰ্ত্তীৰ্ণ\n১৯৬০ কটন কলেজৰ পৰা স্নাতক ডিগ্ৰী লাভ\n১৯৬২ প্ৰথম গল্প সংকলন "চিনাকী মৰম" প্ৰকাশ\n১৯৬৩ গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ\n১৯৬৫ মাধৱেন ৰয়ছম আয়েংগাৰৰ সৈতে বিবাহ\n১৯৬৭ মটৰ দূৰ্ঘটনাত মাধৱেন ৰয়ছম আয়েংগাৰৰ মৃত্যু\n১৯৬৮ গোৱালপাৰা সৈনিক বিদ্যালয়ত শিক্ষয়ত্ৰী হিচাপে যোগদান\n১৯৬৯ বৃন্দাবন ইনষ্টিটিউট অৱ অৰিয়েণ্টেল ফিল’ছফীত উপেন্দ্ৰ চন্দ্ৰ লেখাৰুৰ অধীনত গৱেষণা আৰম্ভ\n১৯৭১ দিল্লী বিশ্ববিদ্যালয়ত আধুনিক ভাৰতীয় ভাষা সাহিত্য অধ্যয়ন বিভাগত অসমীয়া বিভাগৰ অধ্যাপিকা হিচাপে যোগদান\n১৯৭২ প্ৰথম উপন্যাস "চেনাবৰ স্ৰোত" প্ৰকাশ\n১৯৭৩ "মাধৱ কন্দলিৰ অসমীয়া ৰামায়ণ আৰু তুলসী দাসৰ ৰামচৰিত মানসৰ তুলনামূলক অধ্যায়ন" শীৰ্ষক বিষয়ত পি এইচ ডিগ্ৰী (PHD Degree) লাভ\n১৯৭৬ জাপান আৰু দক্ষিণ-পূৱ এছিয়া ভ্ৰমণ\n১৯৭৪ দিল্লীৰ মানস চতুৰ্পদী সমিতিৰ দ্বাৰা "মাধৱ কন্দলিৰ অসমীয়া ৰামায়ণ আৰু তুলসী দাসৰ ৰামচৰিত মানসৰ তুলনামূলক অধ্যায়ন" ৰ বাবে সন্মান\n১৯৮৩ "মামৰে ধৰা তৰোৱাল আৰু দুখন উপন্যাস" নামৰ তিনিখন উপন্যাসৰ সংকলখনৰ বাবে ""সাহিত্য অকাডেমী বঁটা"" লাভ\n১৯৮৬ "নীলকণ্ঠী ব্ৰজ"ৰ ইংৰাজী অনুবাদ "The Shadow of the Dark God and the Sin" প্ৰকাশ\n১৯৮৮ নতুনকৈ প্ৰকাশ পোৱা "দঁতাল হাতীৰ উঁয়ে খোৱা হাওদা" উপন্যাসৰ বাবে অসম সাহিত্য সভাৰ বঁটা লাভ\nআত্মজীৱনীমূলক গ্ৰন্থ "আধালেখা দস্তাবেজ""ৰ প্ৰকাশ\n১৯৮৯ "সংস্কাৰ, উদয়ভানুৰ চৰিত্ৰ ইত্যাদি" নামৰ তিনিখন উপন্যাসৰ সংকলনৰ বাবে ভাৰত নিৰ্মাণ বঁটা লাভ\n১৯৯০ আত্মজীৱনীমূলক গ্ৰন্থ "আধালেখা দস্তাবেজ"ৰ ইংৰাজী অনুবাদ "An unfinished Autobiography" প্ৰকাশ\n১৯৯২ ইণ্ডোনেছিয়াত অনুষ্ঠিত নৱম আন্তৰ্জাতিক ৰামায়ণ সন্মিলনত যোগদান\nলক্ষনৌৰ উত্তৰ প্ৰদেশ হিন্দী সংস্থাৰ পৰা সৌহাৰ্দ্য লাভ\n১৯৯৩ "দঁতাল হাতীৰ উঁয়ে খোৱা হাওদা"ৰ ইংৰাজী অনুবাদ "Saga of South Kamrup"ৰ প্ৰকাশ\n১৯৯৬ সাহিত্য ক্ষেত্ৰৰ জীৱনজোৰা কৃতিৰ বাবে কমল কুমাৰী ফাউণ্ডেশ্বনে আগবঢ়োৱা কমল কুমাৰী বঁটা লাভ\n১৯৯৭ "দঁতাল হাতীৰ উঁয়ে খোৱা হাওদা"ৰ হিন্দী অনুবাদ "দক্ষিণ কামৰূপ কী কথা"ৰ (दक्षिण कामरूप की कथा) প্ৰকাশ\n১৯৯৮ ৰামায়ণী সাহিত্য সম্পৰ্কীয় আলোচনা চক্ৰত সঞ্চালক হিচাপে ভাগ ল’বলৈ স্পেইন যাত্ৰা\n১৯৯৯ আমেৰিকাৰ ফ্ল’ৰিডা বিশ্ববিদ্যালয়ে আয়োজন কৰা "তুলসী দাস আৰু তেওঁৰ সাহিত্যকৰ্ম" শীৰ্ষক সন্মিলনত আন্তৰ্জাতিক তুলসী বঁটা লাভ\nবাৰখন উপন্যাস সংকলন "মামণি ৰয়ছম গোস্বামীৰ উপন্যাস সমগ্ৰ" প্ৰকাশ\n২০০১ ভাৰতৰ সৰ্বোচ্চ সাহিত্য বঁটা জ্ঞানপীঠ লাভ\n২০০২ ভাৰত চৰকাৰৰ পদ্মশ্ৰী সন্মান প্ৰত্যাখ্যান\nপশ্চিম বংগৰ ৰবীন্দ্ৰ ভাৰতী বিশ্ববিদ্যালয়ৰ ডি লিট উপাধি লাভ\nঅসমৰ আহোম সভাৰ "মহীয়সী জয়মতী বঁটা" প্ৰদান\n↑ "Jnanpith award winning Assamese litterateur Indira Goswami dies". Times of India. http://timesofindia.indiatimes.com/india/Jnanpith-award-winning-Assamese-litterateur-Indira-Goswami-dies/articleshow/10914222.cms। আহৰণ কৰা হৈছে: November 29, 2011.\n↑ 2.0 2.1 "Mamoni Raisom Goswami passes away". Times of Assam. http://www.timesofassam.com/headlines/mamoni-roisom-goswami-passes-away/। আহৰণ কৰা হৈছে: November 29, 2011.\n↑ The Intimate Mornings with Mamoni Baideo; Manjeet Barua, 6/11/2006; Retrieved 1/12/2011\n↑ Sisir Kumar Das, Sahitya Akademi. "A history of Indian literature: 1800-1910 Western impact: Indian responce". Google Books. http://books.google.co.in/books?id=sHklK65TKQ0C&pg=PA373&lpg=PA373&dq=Indira+Goswami,+Sahitya+Akademi&source=bl&ots=sPDV1j1sTc&sig=DXyp8QEuEWlcqTsRAJoJAFQbSk0&hl=en&ei=kQztSrbeD4OWkAXV29mZDw&sa=X&oi=book_result&ct=result&resnum=7&ved=0CB0Q6AEwBg#v=onepage&q=Indira%20Goswami%2C%20Sahitya%20Akademi&f=false। আহৰণ কৰা হৈছে: December 01, 2011.\n↑ Jnanpith award presented; The Hindu 25/02/2002; Retrieved 1/12/2011\n↑ Principal Prince Claus Award for Indira Goswami Inarare honour,\n↑ 7.0 7.1 মামণি ৰয়ছম গোস্বামীৰ ৰচনা সমগ্ৰ- সম্পাদনা হেমন্ত কুমাৰ ভৰালী । ISBN : 978-81-7339-457-7। শৈশৱৰ আত্মকথা - মামণি ৰয়ছম গোস্বামী। পৃ.৪৬, ৫৫\n↑ 8.0 8.1 "মামণি ৰয়ছমৰ যুগ্মজীৱন". দৈনিক জনমভূমি: ১০ পৃষ্ঠা. ৩০ নৱেম্বৰ ২০১১.\n↑ 9.0 9.1 Indira Goswami and Women’s Empowerment; Malashri Lal,3Oct 2008; Retrieved 1/12/2011\n↑ Mamoni Raisom Goswami passes away, By Syed Zarir Hussain; Retrieved 1/12/2011\n↑ "Prime News Tv". Prime News Tv. http://www.primenewstv.com/news/news.php?aID=1184&cat=4। আহৰণ কৰা হৈছে: 2013-01-30.\n↑ Loss ofaveteran writer; Prime News; Retrieved 1/12/2011\n↑ Principal Prince Claus Award 2008, Principal Prince Claus Award 2008, Indira Goswami, Retrieved 1/12/2011\n↑ Dr Indira Goswami-Assam's fiery pen, By Shehar Bano Khan, Retrieved 1/12/2011\n↑ 15.0 15.1 "Mamoni Raisom Goswami - Profile, Biography, Photos of Famous Assamese litterateur". Assam Journal. http://www.assamjournal.com/2011/11/mamoni-raisom-goswami-profile-biography.html। আহৰণ কৰা হৈছে: January 22, 2013.\n↑ Asomiya Writer Indira Goswami Dead,Three-Day State Mourning In Assam; 29 Nov 2011; Retrieved 1/12/2011\n↑ 17.0 17.1 SANGEETA BAROOAH PISHAROTY (Aug 11, 2005). "Scriptingarecipe for peace". hindu.com. The Hindu. http://www.hindu.com/mp/2005/08/11/stories/2005081100630100.htm। আহৰণ কৰা হৈছে: January 22, 2013.\n↑ "Mamoni tried to start ULFA peace talks". the assam tribune. the assam tribune (Guwahati,). November 30, 2011. http://www.assamtribune.com/scripts/detailsnew.asp?id=nov3011/at09। আহৰণ কৰা হৈছে: January 22, 2013.\n↑ "Jnanpith awardee Indira Goswami passes away - Hemanta Phukan". The Sunday Indian. 2011-11-29. http://www.thesundayindian.com/en/story/mamoni-roisom-goswami-passes-away/14/26452/। আহৰণ কৰা হৈছে: 2013-01-30.\n↑ 20.0 20.1 Indira Goswami catches hard life in poetry; By Marjan Terpstra, December 2008, Retrieved 1/12/2011\n↑ Prince Claus Fund, accessdate: 2013-01-30\n↑ "Assam Famous Writer Dr. Mamoni Raisom Goswami Dead | Northeast Today". Webcache.googleusercontent.com. 2011-11-29. http://archive.is/20121201100606/http://webcache.googleusercontent.com/search?q=cache:QZZdEE0u5wkJ:www.northeasttoday.in/national-news/assam-famous-writer-dr-mamoni-raisom-goswami-dead/+mamoni+raisom+goswami+jury+Principal+Prince+Claus+Laureate&cd=9&hl=en&ct=clnk&gl=in। আহৰণ কৰা হৈছে: 2013-01-30.\n↑ 23.0 23.1 অৰবিন্দ ৰাজখোৱা (৩০ নৱেম্বৰ ২০১১). "কদৰ্য জীৱনৰ মাজত মানৱতাৰ সন্ধান - মামণি ৰয়ছম গোস্বামীৰ উপন্যাস". দৈনিক জনমভূমি: ৭ পৃষ্ঠা.\n↑ A masterpiece re-launched; By A.J. Thomas;7Nov 2004; Retrieved 1/12/2011\n↑ Mamoni Roisom Goswami’s novels- Folkloric perspective; by Ms. Dhanakshi Buragohain, Retrieved 1/12/2011\n↑ Creativity that outshone scholarship, Amarjyoti Choudhury, The Telegraph, Wednesday, November 30 ,2011; Retrieved 1/12/2011\n↑ 2013-05-13. "Prez confers Assam Ratna, Sankardev award". Assamtimes.org. http://www.assamtimes.org/node/8315। আহৰণ কৰা হৈছে: 2013-05-14.\n↑ Daulat Rahman (2004-03-24). "Role model in the act of life". The Telegraph. http://www.telegraphindia.com/1040324/asp/northeast/story_3041589.asp। আহৰণ কৰা হৈছে: 2013-05-14.\n↑ Adajya (1998) in The Internet Movie Database, Retrieved 1/12/2011\n↑ Pratilip - Indira Goswami; Retrieved 1/12/2011\n↑ "ড০ গোস্বামী যিসমূহ অনুষ্ঠান-প্ৰতিষ্ঠানৰ সদস্যা হৈ আছিল". দৈনিক জনমভূমি: ১০ পৃষ্ঠা. ৩০ নৱেম্বৰ ২০১১.\nমামণি ৰয়ছম গোস্বামী সম্পৰ্কে অসমীয়া অনলাইন ডট কম ৱেবছাইটত সন্নিবিষ্ট তথ্য।\nAmitav Ghosh on Indira Goswami\nObituary in The Hindu : A beloved daughter of Assam, writer, peacemaker\nPrincipal Prince Claus Award 2008 Citation\nIndira Goswami receiving Jnanpith Award from V S Naipaul\nRamayana research institute to come up in Guwahati\nWhy is Indira Goswami 'great'?\nAn Interview with Puravee Kalita\nMamoni Raisom Goswami - Profile & Biography\nBNF: cb12534971w (data)\nISNI: 0000 0000 8350 6357\nWorldCat Identities (via VIAF): 2583531\nName Goswami, Mamoni Raisom\nDate of birth 14 November 1942\nPlace of birth Guwahati, India\nDate of death 29 November 2011\nPlace of death GMCH, Guwahati, Assam, India\nজি শংকৰ কুৰুপ (১৯৬৫) · তাৰাশংকৰ বন্দোপধ্যায় (১৯৬৬) · কুপ্পালি ভেংকটপাগৌদা পুতাপ্পা, উমাশংকৰ যোশী (১৯৬৭) · সুমিত্ৰনন্দন পট (১৯৬৮) · ফিৰাগ গোৰাখপুৰী (১৯৬৯) · বিশ্বনাথ সত্যনাৰায়ন (১৯৭০) · বিষ্ণু দে (১৯৭১) · ৰামধাৰী সিং 'দিনকৰ' (১৯৭২) · দত্তাত্ৰেয় ৰামচন্দ্ৰ বেন্দ্ৰে, গোপীনাথ মহান্তি (১৯৭৩) · বিষ্ণু সখাৰাম খান্দেকৰ (১৯৭৪) · পি ভি আকিলান (১৯৭৫) · আশাপূৰ্ণা দেৱী (১৯৭৬) · কে শিবৰাম কৰন্থ (১৯৭৭) · সচ্চিদানন্দ বাৎস্যায়ন (১৯৭৮) · বীৰেন্দ্ৰ কুমাৰ ভট্টাচাৰ্য (১৯৭৯) · এচ কে পোট্টেক্কাট (১৯৮০) · অমৃতা প্ৰীতম (১৯৮১) · মহাদেৱী বৰ্মা (১৯৮২) · মাস্তি ভেঙ্কটেশ আয়েঙ্গাৰ (১৯৮৩) · থাকাজি শিবশঙ্কৰ পিল্লাই (১৯৮৪) · পান্নালাল পাটেল (১৯৮৫)\nসচ্চিদানন্দ ৰাউত ৰায় (১৯৮৬) · বিষ্ণু বামন শিৰৱাদকৰ (১৯৮৭) · চি নাৰায়ণ ৰেড্ডী (১৯৮৮) · কাৰ্টুল এন হাইদৰ (১৯৮৯) · ভি কে গোকাক (১৯৯০) · সুভাষ মুখোপাধ্যায় (১৯৯১) · নৰেশ মেহতা (১৯৯২) · সীতাকান্ত মহাপাত্ৰ (১৯৯৩) · ইউ আৰ আনন্দমূৰ্তি (১৯৯৪) · এম টি বাসুদেবন নায়াৰ (১৯৯৫) · মহাশ্বেতা দেৱী (১৯৯৬) · আলি সৰদাৰ জাফৰি (১৯৯৭) · গিৰিশ কাৰানাড (১৯৯৮) · নিৰ্মল বৰ্মা, গুৰদয়াল সিং (১৯৯৯) · মামণি ৰয়ছম গোস্বামী (২০০০)\nৰাজেন্দ্ৰ কেশৱলাল শ্বাহ (২০০১) · জয়কান্থন (২০০২) · বিন্দা কৰন্দিকৰ (২০০৩) · ৰেহমান ৰাহি (২০০৪) · কুঁয়াৰ নাৰায়ণ (২০০৫) · ৰবীন্দ্ৰ কেলেকৰ, সত্যব্ৰত শাস্ত্ৰী (২০০৬) · অ এন ভি কুৰুপ (২০০৭) · আখলাক মহম্মদ খান 'শাহৰিয়াৰ' (২০০৮) · অমৰ কান্ত(২০০৯) · শ্ৰী লাল শুক্লা(২০০৯) · চন্দ্ৰশেখৰা কম্বাৰা (২০১০) · প্ৰতিভা ৰয় (২০১১) · ৰাভুৰি ভৰদ্বাজ (২০১২) · কেদাৰনাথ সিং (২০১৩) · ভালচন্দ্ৰ নামদে (২০১৪) · ৰঘুবীৰ চৌধাৰী (২০১৫) · শঙ্খ ঘোষ (২০১৬) · কৃষ্ণা চোবতী (২০১৭)\n"https://as.wikipedia.org/w/index.php?title=মামণি_ৰয়ছম_গোস্বামী&oldid=214254"ৰ পৰা সংকলিত\nএই পৃষ্ঠাখন ০৬ ফেব্ৰুৱাৰী, ২০২০ তাৰিখে ০৮:১৫ বজাত অন্তিম সংশোধন কৰা হৈছিল।


১৯৯৬ৰ অসম বিধানসভা নিৰ্বাচন - অসমীয়া ৱিকিপিডিয়া\n(অসম বিধানসভা নিৰ্বাচন, ১৯৯৬ৰ পৰা পুনঃনিৰ্দেশিত)\nপ্ৰফুল্ল কুমাৰ মহন্ত তৰুণ গগৈ\n১৯৯৬ৰ অসম বিধানসভা নিৰ্বাচন অসমৰ ১০ম বিধানসভা গঠন কৰিবলৈ অনুষ্ঠিত হয়। ভোটদানৰ হাৰ আছিল ৭৮.৯২%। এইটো নিৰ্বাচনত মুঠ ১৭ গৰাকী মহিলা প্ৰাৰ্থীয়ে অংশগ্ৰহণ কৰে আৰু ইয়াৰে ৬ গৰাকীয়ে বিজয়ী হয়। প্ৰতিদ্বন্দিতা কৰা প্ৰাৰ্থীৰ সংখ্যা ওদালগুৰি সমষ্টিত আটাইতকৈ কম আছিল, ২জন আৰু আটাইতকৈ বেছি আছিল বৰপেটা সমষ্টিত, মুঠ ২৮জন। অসম গণ পৰিষদে ৫৯খন আসনত জয় লাভ কৰি প্ৰথম স্থানত থাকে। ভাৰতীয় জাতীয় কংগ্ৰেছে ৩৪টা সমষ্টিৰ পৰা বিজয়ী হৈ প্ৰধান বিৰোধী দলৰ আসনত বহে। প্ৰফুল্ল কুমাৰ মহন্তই নগাওঁ আৰু বৰহমপুৰ দুটা বিধানসভা সমষ্টিৰ পৰা বিজয়ী হৈ আহিছিল। পিছত তেওঁ নগাঁও আসনখন এৰি দিয়ে আৰু তাৰপৰা উপ-নিৰ্বাচনত অসম গণ পৰিষদ দলৰ গিৰিন্দ্ৰ চন্দ্ৰ বৰুৱা জিকি আহে। চি.পি.আই. আৰু চি.পি.আই.(এম)ৰ সমৰ্থনত প্ৰফুল্ল কুমাৰ মহন্তৰ মুখ্যমন্ত্ৰিত্বত অগপই চৰকাৰ গঠন কৰে। চি.পি.আয়ে মন্ত্ৰীসভাত অংশ লয় যদিও চি.পি.আই.(এম)-এ বাহিৰৰ পৰা চৰকাৰক সমৰ্থন দিয়ে।\n১৯৯৬ৰ বিধানসভা নিৰ্বাচনত অসমৰ ৰাজনৈতিক দৃশ্যপটত বহুতো লক্ষণীয় পৰিবৰ্তন দেখা গৈছিল। শাসক দল ভাৰতীয় জাতীয় কংগ্ৰেছৰ বিৰুদ্ধে দুৰ্নীতি, ৰাজ্যখনৰ বিদ্ৰোহী কাৰ্যকলাপ ৰোধ কৰিবলৈ চৰকাৰী যন্ত্ৰটোৰ, বিশেষকৈ আৰক্ষী সশস্ত্ৰ বাহিনীৰ নিৰ্বিচাৰ ব্যৱহাৰ আদিৰ বাবে জন-ৰোষে গা কৰি উঠিছিল। ইফালে নতুন অসম গণ পৰিষদ দলে অসম গণ পৰিষদৰ সৈতে চামিল হয় আৰু স্বাভাৱিকতে এইটোৱে আঞ্চলিক ৰাজনীতিক শক্তিশালী কৰি তুলিছিল। কংগ্ৰেছক প্ৰতিহত কৰাৰ উদ্দেশ্যে অগপই চি.পি.আই, চি.পি.আই (এম) আদি কংগ্ৰেছ বিৰোধী দলৰ সৈতে জোটবন্ধন কৰে আৰু ইয়াৰ সু-ফল নিৰ্বাচনৰ ফলাফলত দেখা যায়।\n১৯৯৬ৰ বিধানসভা নিৰ্বাচনত ৰাষ্ট্ৰীয় পৰ্যায়ৰ ৭টা, ৰাজ্যিক পৰ্যায়ৰ ৫টা আৰু ৬টা পঞ্জীভূক্ত, কিন্তু অস্বীকৃত ৰাজনৈতিক দলে অংশগ্ৰহণ কৰে। ইয়াৰে ১০টা ৰাজনৈতিক দলে এখনো আসনত বিজয়ী নহ’ল। নিৰ্বাচনটোত ১১জন নিৰ্দলীয় সদস্য বিধানসভালৈ বিধায়ক ৰূপে নিৰ্বাচিত হৈ আহে।\n১ অল ইণ্ডিয়া ইন্দিৰা কংগ্ৰেছ (তিৱাৰী) ৰাষ্ট্ৰীয় দল ১০৮ ২\n২ ভাৰতীয় জনতা পাৰ্টি ৰাষ্ট্ৰীয় দল ১১৭ ৪\n৩ ভাৰতৰ কমিউনিষ্ট পাৰ্টি ৰাষ্ট্ৰীয় দল ১১ ৩\n৪ ভাৰতৰ কমিউনিষ্ট পাৰ্টি (মাৰ্ক্সবাদী) ৰাষ্ট্ৰীয় দল ১০ ২\n৫ ভাৰতীয় জাতীয় কংগ্ৰেছ ৰাষ্ট্ৰীয় দল ১২২ ৩৪\n৬ জনতা দল ৰাষ্ট্ৰীয় দল ৩৪ ০\n৭ জনতা পাৰ্টি ৰাষ্ট্ৰীয় দল ১ ০\n৮ অসম গণ পৰিষদ ৰাজ্যিক দল ৯৬ ৫৯\n৯ স্বায়ত্বশাসিত ৰাজ্য দাবী সমিতি ৰাজ্যিক দল ৫ ৫\n১০ ভাৰতীয় কংগ্ৰেছ (সমাজবাদী) ৰাজ্যিক দল ১০ ০\n১১ অখিল ভাৰতীয় শিৱসেনা- ৰাষ্ট্ৰীয়তাবাদী ৰাজ্যিক দল ৫ ০\n১২ সমাজবাদী পাৰ্টি ৰাজ্যিক দল ১২ ০\n১৩ আমৰা বাঙালী পঞ্জীভূক্ত (অস্বীকৃত) দল ৫ ০\n১৪ ভাৰতৰ কমিউনিষ্ট পাৰ্টি (মাৰ্ক্সবাদী-লেলিনবাদী) (লিবাৰেচন) পঞ্জীভূক্ত (অস্বীকৃত) দল ৫ ০\n১৫ ভাৰতৰ বিপ্লৱী কমিউনিষ্ট পাৰ্টি (ৰসিত ভাটী) পঞ্জীভূক্ত (অস্বীকৃত) দল ৬ ০\n১৬ ছোচিয়েল একচন পাৰ্টি পঞ্জীভূক্ত (অস্বীকৃত) দল ১ ০\n১৭ সংযুক্ত সংখ্যালঘূ মৰ্চা অসম পঞ্জীভূক্ত (অস্বীকৃত) দল ২০ ২\n১৮ আৰ্মকা পঞ্জীভূক্ত (অস্বীকৃত) দল ৯ ০\n২৭ নিৰ্দলীয় ৬৫১ ১১\n(অনুসূচিত জাতিৰ বাবে সংৰক্ষিত) শম্ভূসিং মাল্লা ভাৰতীয় জনতা পাৰ্টি\n২ পাঠৰকান্দি সুখেন্দু শেখৰ দত্ত ভাৰতীয় জনতা পাৰ্টি\n৩ কৰিমগঞ্জ উত্তৰ চিৰাজুল হক চৌধুৰী অসম গণ পৰিষদ\n৬ হাইলাকান্দি আব্দুল মুহিব মজুমদাৰ ভাৰতীয় জাতীয় কংগ্ৰেছ\n১০ সোণাই আনোৱাৰ হুছেইন লস্কৰ অসম গণ পৰিষদ\n(অনুসূচিত জাতিৰ বাবে সংৰক্ষিত) গিৰিন্দ্ৰ মল্লিক ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) সমৰজিৎ হাফলংবাৰ স্বায়ত্ব শাসিত ৰাজ্য দাবী সমিতি\n(অনুসূচিত জনজাতিৰ বাবে সংৰক্ষিত) চন্দ্ৰকান্ত টেৰং স্বায়ত্ব শাসিত ৰাজ্য দাবী সমিতি\n(অনুসূচিত জনজাতিৰ বাবে সংৰক্ষিত) হামসিং টিছো স্বায়ত্ব শাসিত ৰাজ্য দাবী সমিতি\n২১ মানকাচৰ আমিনুল ইছলাম অসম গণ পৰিষদ\n২৪ গৌৰীপুৰ বনেন্দ্ৰ কুমাৰ মুছাহাৰী নিৰ্দলীয়\n২৬ বিলাসীপাৰা পশ্চিম আলি আকবৰ মিঞা অল ইণ্ডিয়া ইন্দিৰা কংগ্ৰেছ (তিৱাৰী)\n২৮ গোসাইগাঁও ৰাজেন্দ্ৰ মুছাহাৰী অসম গণ পৰিষদ\n(অনুসূচিত জনজাতিৰ বাবে সংৰক্ষিত) এণ্ড্ৰিয়াছ হাজোৱাৰী নিৰ্দলীয়\n৩৩ বিজনী মোহিনী বসুমতাৰী নিৰ্দলীয়\n(অনুসূচিত জাতিৰ বাবে সংৰক্ষিত) ৰবিন বানিক্য অসম গণ পৰিষদ\n(অনুসূচিত জনজাতিৰ বাবে সংৰক্ষিত) অকণ ৰাভা অসম গণ পৰিষদ\n৩৭ গোৱালপাৰা পূব জ্যোতিষ দাস অসম গণ পৰিষদ\n৩৮ গোৱালপাৰা পশ্চিম আবু বক্কৰ চিদ্দিক জোটদাৰ ভাৰতীয় জাতীয় কংগ্ৰেছ\n৪০ সৰভোগ হেমেন দাস ভাৰতৰ কমিউনিষ্ট পাৰ্টি (মাৰ্ক্সবাদী)\n৪১ ভবানীপুৰ সুৰেন্দ্ৰ নাথ মেধি অসম গণ পৰিষদ\n৪২ পাটাচাৰকুচি মোহন দাস অসম গণ পৰিষদ\n৪৩ বৰপেটা ইছমাইল হুছেইন অল ইণ্ডিয়া ইন্দিৰা কংগ্ৰেছ (তিৱাৰী)\n৪৪ জনীয়া আব্দুৰ ৰৌফ সংযুক্ত সংখ্যালঘূ মৰ্চা, অসম\n৪৫ বাঘবৰ শেখ আব্দুল হামিদ সংযুক্ত সংখ্যালঘূ মৰ্চা, অসম\n৪৬ সৰুক্ষেত্ৰী নিজামুদ্দিন খান ভাৰতৰ কমিউনিষ্ট পাৰ্টি (মাৰ্ক্সবাদী)\n৪৭ চেঙা চুকুৰ আলি ভাৰতীয় জাতীয় কংগ্ৰেছ\n৫১ জালুকবাৰী ভৃগু কুমাৰ ফুকন অসম গণ পৰিষদ\n৫২ দিশপুৰ অতুল বৰা\n৫৬ কমলপুৰ ময়দুল ইছলাম বৰা অসম গণ পৰিষদ\n৬০ বৰক্ষেত্ৰী পুলকেশ বৰুৱা অসম গণ পৰিষদ\n(অনুসূচিত জনজাতিৰ বাবে সংৰক্ষিত) ৰেখাৰাণী দাসবড়ো অসম গণ পৰিষদ\n(অনুসূচিত জনজাতিৰ বাবে সংৰক্ষিত) জগমোহন বসুমতাৰী নিৰ্দলীয়\n৬৪ পানেৰী কুমুদ চন্দ্ৰ দাস নিৰ্দলীয়\n৬৫ কলাইগাঁও মহেন্দ্ৰ মোহন চৌধুৰী অসম গণ পৰিষদ\n৬৭ মঙ্গলদৈ হীৰেন কুমাৰ দাস অসম গণ পৰিষদ\n৬৯ ওদালগুৰি দেবাকান্ত ৰামচিয়াৰী নিৰ্দলীয়\n৭২ বৰচলা প্ৰফুল্ল গোস্বামী অসম গণ পৰিষদ\n৭৬ বিশ্বনাথ প্ৰবীন হাজৰিকা অসম গণ পৰিষদ\n৭৮ গহপুৰ গণেশ কুটুম অসম গণ পৰিষদ\n৮৩ ধিং মোস্তাফা ছহিদুল ইছলাম ভাৰতীয় জাতীয় কংগ্ৰেছ\n৮৪ বটদ্ৰবা দীগেন চন্দ্ৰ বৰা অসম গণ পৰিষদ\n৮৬ নগাঁও প্ৰফুল্ল কুমাৰ মহন্ত অসম গণ পৰিষদ\n৮৮ চামগুৰি অতুল কুমাৰ শৰ্মা অসম গণ পৰিষদ\n৯২ লামডিং হাজী আব্দুৰ ৰৌফ অসম গণ পৰিষদ\n৯৩ বোকাখাট ভূপেন নাথ ভূঞা ভাৰতীয় জাতীয় কংগ্ৰেছ\n৯৫ গোলাঘাট অতুল বৰা অসম গণ পৰিষদ\n৯৬ খুমটাই প্ৰবীন গগৈ ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) কৰুণা দত্ত অসম গণ পৰিষদ\n১০০ তিতাবৰ হেমন্ত কলিতা অসম গণ পৰিষদ\n১০৫ মাহমৰা হিৰণ্য কুমাৰ কোঁৱৰ অসম গণ পৰিষদ\n১০৯ বিহপুৰীয়া কেশৰাম বৰা অসম গণ পৰিষদ\n(অনুসূচিত জনজাতিৰ বাবে সংৰক্ষিত) প্ৰদান বৰুৱা অসম গণ পৰিষদ\n১২১ চাবুৱা ভবেন বৰুৱা অসম গণ পৰিষদ\n১২২ তিনিচুকীয়া সুদাংশু কুমাৰ দে চিৰকাৰ ভাৰতীয় জাতীয় কংগ্ৰেছ\n১২৪ মাৰ্ঘেৰিটা তৰুণ গগৈ ভাৰতীয় জাতীয় কংগ্ৰেছ\nপ্ৰফুল্ল কুমাৰ মহন্তই নগাঁও আৰু বৰহমপুৰ, দুখন আসনৰ পৰা নিৰ্বাচনত অৱতীৰ্ণ হয় আৰু দুয়োখন আসনৰ পৰাই জিকি আহে। সেয়েহে তেওঁ নগাঁওৰ আসনখন এৰি দিয়াত তাত উপনিৰ্বাচন অনুষ্ঠিত হয়। উপনিৰ্বাচনত নগাঁও বিধানসভা সমষ্টিত অসম গণ পৰিষদৰ গিৰিন্দ্ৰ চন্দ্ৰ বৰুৱাই জয়লাভ কৰে।\n১৯৯৮ৰ লোকসভা নিৰ্বাচন তৰুণ গগৈয়ে কলিয়াবৰ আসনৰ পৰা বিজয়ী হোৱাত মাৰ্ঘেৰিটা বিধানসভা আসনখন এৰি দিয়ে আৰু তাতো উপনিৰ্বাচন অনুষ্ঠিত হয়। উপনিৰ্বাচনত জয়লাভ কৰে কংগ্ৰেছৰ প্ৰাৰ্থী প্ৰদ্যুৎ বৰদলৈ।\n↑ "Assam Legislative Assembly - Members 1996-2001". Assam Legislative Assembly Official Site. http://assamassembly.gov.in/ala-since-1937.html। আহৰণ কৰা হৈছে: 12 মে' 2021.\n↑ 3.0 3.1 "The Journey of Congress in Assam: Post Independence Period". International Journal of Humanities and Social Science Invention (IJHSSI). http://www.ijhssi.org/papers/vol8(9)/Series-3/G0809034649.pdf। আহৰণ কৰা হৈছে: 11 মে' 2021.\n↑ "Margherita (Assam) Assembly Constituency Elections". elections.in/. http://www.elections.in/assam/assembly-constituencies/margherita.html। আহৰণ কৰা হৈছে: 13 মে' 2021.\n"https://as.wikipedia.org/w/index.php?title=১৯৯৬ৰ_অসম_বিধানসভা_নিৰ্বাচন&oldid=276270"ৰ পৰা অনা হৈছে\nএই পৃষ্ঠাখন 13 মে' 2021 তাৰিখে ১২:৫৭ বজাত অন্তিম সংশোধন কৰা হৈছিল।


Ready Guides SEBA Archives - Growhills Publishing\nHSLC Exam Que Paper Social Science 2019\nHSLC Exam Que Paper Social Science 2019 HSLC Exam Que Paper Social Science 2019 Full Mark: 80 Pass Mark: 24 Time:3Hours The Figures in the margin indicate full marks for the questions: ‘ক’ – শাখা ১. ক. ১৯৩২ চনত সাম্প্ৰদায়িক বাটোৱাৰা ঘোষণা কৰা বৃটিছ প্ৰধানমন্ত্ৰীজন আছিল? ১ (ক) ক্লিমেন্ট এট্লি (খ) উইনষ্টন চাৰ্চিল (গ) ৰামছে মেকডোনাল্ড (ঘ) থেৰেচা মে’ই খ. তলৰ কোনটো চনত বৃটিছসকলে অসমত দাস প্ৰথাৰ বিলুপ্তি […]\nHSLC Exam Que Paper Social Science 2018\nHSLC Exam Que Paper Social Science 2018 HSLC Exam Que Paper Social Science 2018 Full Mark: 80 Pass Mark: 24 Time:3Hours The Figures in the margin indicate full marks for the questions: ‘ক’ – শাখা ১. কোনটো আন্দোলনৰ সময়ছোৱাত গান্ধীজীয়ে ‘কৰিম কিম্বা মৰিম’ শ্লোগানটো দিছিল?১ (ক) আইন অমান্য আন্দোলন (খ) অসহযোগ আন্দোলন (গ) ভাৰত ত্যাগ আন্দোলন (ঘ) খিলাফৎ আন্দোলন ২. মণিৰাম দেৱানৰ লগত আৰু কাক ফাঁচিকাঠত ওলমোৱা হৈছিল? ১ […]


Quran – Aim of Life\nকোৰআনৰ কিছু ৰহস্যমূলক তথ্য!!কোৰআনৰ চমু বিৱৰণ!!\nBy aimoflifein\tQuran February 24, 2022\nছুৰা ইয়াছিন কি ?\nBy aimoflifein\tQuran December 7, 2021\nলেখক: মুশ্বাৰফ ছুৰাতুল ইয়াছিন কোৰআনৰ এটি বিশেষ ছুৰা যিটো নবী ﷺ এ মক্কাত বসবাস কৰাৰ সময়ত নাজিল কৰা হৈছিল । এই ছুৰাৰ আয়াতৰ সংখ্যা মুঠ আশীটা। এই ছুৰাৰ কিছুমান বিশেষ বৈশিষ্ট আছে যেনে- ইয়াত কিয়ামতৰ কথা বিশেষকৈ আলোচনা কৰা হৈছে মৃত্যুৰ পিছত পুনৰ জীৱনৰ কথা উল্লেখ কৰা হৈছে।*এই ছুৰাত বিশেষ এখন গাঁৱৰ বিষয়ে কোৱা হৈছে । যেনে —واضرب لهم مثلا أصحب القرية…\nকোৰআন মজীদ আল্লাহ তাআলাৰ নাযিলকৃত সর্বশেষ আৰু সর্বশ্রেষ্ঠ আচমানী গ্ৰন্থ । এই মহান পুস্তিকাখনৰ বিভিন্ন বিষয়ত ভিন্ন দিশত,ইয়াৰ মৰ্যদা আৰু ফজিলত আদি কেন্দ্ৰ কৰি লাখ লাখ কিতাপ লিখা হৈছে, হাজাৰ ছেমিনাৰ আয়োজন কৰা হৈছে , অনেক গৱেষণা কেন্দ্ৰ স্থাপন কৰা হৈছে যত শ শ বৈজ্ঞানিক আৰু ইছলামী বিজ্ঞ পণ্ডিতসকলে গৱেষণা কৰি আছে আৰু কিয়ামত পর্যন্ত এই ধাৰাবাহিকতা অব্যাহত থাকিব। এইখন পৱিত্ৰ গ্ৰন্থৰ…\nকোৰআনঃ আল্লাহৰ পৰা মানৱ জাতিলৈ এক উজ্জল পদ নিৰ্দশক।\nBy aimoflifein\tQuran February 24, 2021\nইছলাম ধৰ্মৰ পৱিত্ৰ ধৰ্মীয় গ্ৰন্থ হৈছে ‘’আলকোৰআন”।এই সমগ্ৰ বিশ্ববাসীক সঠিক পথৰ সথিক পথৰ সন্ধান দিয়ে, যিটো বাস্তৱয়িকভাৱে সকলো মানুহৰ কাৰণে গ্ৰহণ কৰাটো অপৰিহাৰ্য।পৱিত্ৰ কোৰআন শ্বৰীফ এনে এখন গ্ৰন্থ য’ত কেৱল ইবাদত বা উপাসনা পদ্ধতিৰ মাৰ্গ দৰ্শনৰ মাজতে সীমাবদ্ধ নহয়, বৰঞ্চ এই মহাগ্ৰন্থখনত আধ্যাত্মিক ,নৈতিক, পাৰিবাৰিক,ৰাজনৈতিক,অৰ্থনৈতিক, ৰাষ্ট্ৰীয়, ব্যৱসা-বাণিজ্য আৰু লেনদেন ইত্যাদিকে আদি কৰি মানৱ জীৱনৰ সমগ্ৰ দিশৰে সমাধান বিদ্যমান।পৱিত্ৰ কোৰআন শৰীফৰ যাবতীয় প্ৰকাৰৰ…\nBy aimoflifein\tQuran December 18, 2020\nفضيلة القرآنইছলাম ধৰ্মৰ সকলোতকৈ পবিত্ৰ কিতাপ হৈছে কোৰান যিয়ে মানুহক বেয়া ৰাস্তাৰ পৰা ভাল ৰাস্তালৈ লৈ যায় । এই কতাপখন আল্লাহ তালাই হজৰ মোহাম্মদ (ছঃ) উপৰত নাজীল কৰিছে । আমাৰ জীৱনত যিবোৰ ৰাস্তা দৰকাৰী সেই সকলবোৰ বস্তু এই কোৰানত পোৱা যায় । আৰু এই কোৰআনৰ ইমান ফজিলত যে হজৰত ওমৰ (ৰাঃ) যেতিয়া হজৰত মোহাম্মদ (ছাঃ)ক হত্যা কৰিব বিচাৰিছিল কিন্তু তাৰ আগত যেতিয়া…\nBy aimoflifein\tQuran December 8, 2020\nأعوذ بالله من الشيطان الرجيمমই আল্লাহৰ পৰা বহিস্কৃত চয়তানৰ পৰা আশ্ৰয় বিচাৰো।بسم الله الرحمن الرحىيمমই আৰম্ভ কৰো মহান কৰুনাময় আৰু দয়ালু আল্লাহৰ নামত ।الحمد لله رب العالمين. সকলো প্ৰশংসা সেইজন মহান আল্লাহৰ বাবে যিজন গোটেই বিশ্বব্ৰহ্মান্ডৰ প্ৰতি পালক ।الرحمن الرحيمযিজন ৰহমান আৰু ৰহিম ।مالك يوم الدينযিজন কিয়ামতৰ দিনৰ মালিক।إياك نعبد و إياك نستعينআমি কেৱল আপোনাৰ( আল্লাহৰ ) ইবাদত কৰো আৰু আপোনাৰ পৰাই…